Šta građanima donose pregovori?\n“Kako razgovori o statusu utiču na vašu zajednicu”, tema je kampanje informisanja građana Kosova o pregovaračkom procesu koji se vodi u Beču. Kako je saopštila Vlada Kosova tokom ove kampanje predstavnici Pregovaračkog tima Prištine će odgovarati na pitanja Albanaca i Srba o tome šta pregovori mogu doneti.\nPrva javna rasprava o tome održana je sa građanima opštine Obilić, koji su predstavnicima kosovskog tima izneli brojne zabrinutosti vezane za svakodnevni zivot, dececentralizaciju i konačni status. Agim Prenići, stanovnik Obilića, kaže za naš program kako je bez obzira na razlike najbolje da kosovska i srpska delegacija nađu dodirne tačke, jer se samo tako može ući u Evropu. Prenići ističe da nezavisno Kosovu mora pruziti ravnopravnost svima:\n“Većina građana na Kosovu se zalaze za nezavisnost, što će biti garant za sve građane bez obzira na etničke razlike, za jednakost svih građana koji treba da žive u novom Kosovu. Rešenjem statusa nista neće pasti sa neba ali će se otvoriti nova perspektiva.”\nKosovski Srbi su tražili odgovor na pitanje kako će im pregovori poboljšati bezbednost, slobodu kretanja, povratak i rešiti ekonomske probleme. Boban Stanković, iz sela Crkvena Vodica, opština Obilić, ocenjuje da od rešenja problema zavisi budući status:\n“Srbi očekuju da nastave da žive ovde gde su živeli i ranije, da nastave da žive sa svojim komsijama. Ne očekujem da će sami građani uticati na određivanje statusa, to je jedna široka politička tema o kojoj mi možemo da pričamo, da polemišemo, međutim trebamo obratiti pažnju na zapošljavanje, na socijalni život. Mislim da će se sama definicija sam status rešiti postepeno ukoliko se ispune svi ovi uslovi.”\nUz isticanje političkih stavova, lokalni Albanci i Srbi od političara traže i rešenja za konkretne životne probleme. Enver Hodžaj, funkcioner Demokratske partije Kosova koji je učestvovao u javnoj raspravi o pregovaračkom procesu, kaže da obe strane imaju slične zabrinutosti, a da će se definisanjem statusa otvoriti put za njihovo stvarno rešenje:\n“U poslednjih šest godina nije bilo konkretnih incijativa niti prioriteta. Smatram da će se posle statusa rešavati problemi zaposlenja, u obrazovanju i zdravstvu. Imaćemo mogućnosti da dobijamo donacije, da se građani slobodno kreću i da se rešavaju problemi, a da se ne govori o statusu.”\nPrenići i Stanković se poznaju, prilaze jedan drugom i razgovaraju. Očekuju da im konačno rešenje statusa donese perpsektivu boljeg života:\n“Na obe strane postoje ljudi sa negativnim stavovima koji idu u ekstremizam, ali sam siguran da će se u bliskoj budućnosti Srbi i Albanci shvatiti da je suzivot neophodan i siguran sam da će se to desiti.”\nNjegov sugarđanin Stanković zeli potpunu slobodu:\n“Lično očekujem da mogu slobodno da živim, slobodno da radim, da se krećem, da moja porodica egzistira i ostane na ovim prostorima kao do sada, da ide slobodnu u školu, pravo na život.”\nMnogi lokalni Albanci i Srbi kažu kako je najvažnije da se pregovorima bave političari i izdejstvuju rešenje koje će omogućiti miran život. Prema rečima Hodžaja, rešenjem statusa će se uspostaviti nova klima na Kosovu:\n“Postizanjem nezavisnosti zatvoriće se najvažnija faza istorije Kosova, ali nezavisnost neće biti samo za većinu ili manjinu, već će se stvoriti uslovi da svi građani budu jednaki.”


Savremena galerija Zrenjanin - Umetnička kolonija Ečka\nU Savremenoj galeriji Zrenjanin od ponedeljka 12. oktobra 2020. biće otvorena izložba radova nastalih Umetničkoj koloniji Ečka u okviru 41. susreta akvarelista.\nOve godine po 41-ti put u Umetničkoj koloniji Ečka organizovani su susreti akvarelista, kao jedan od dva saziva koje organizuje Savremena galerija Zrenjanin. Tokom avgusta 2020. godine u Umetničkoj koloniji Ečka je boravilo petoro umetnika Gorana Bačevac, Andrea Dramićanin, Irena Kovač, Boris Lukić i Nikola Radosavljević.\nOdabrani umetnici u skladu sa savremenim umetničkim praksama sa lakoćom upotrebljavaju različite medije u svom stvaralaštvu, a nije im strano ni izražavanje u tradicionalnim likovnim tehnikama, odnosno u akvarelu.\nNa izložbi 41. susreta akvarelista predstavljeni su akvareli gde pozvani umetnici istrajno neguju osnovne karakteristike ove tehnike kao što su luminoznost, lazurnost, transparentnost i spontanost. Njihovi radovi su zbog poštovanja ovih načela akvarela, koja omogućavaju izražavanje neposrednih i intimnih razmišljanja i osećanja prijemčivi oku posmatrača.\nŠarm spontanosti kao i svežina izvođenja svojstvena akvarelisanju često može da navede odnosno zavede posmatrača da su i sadržaji ovakvih radova uglavnom neozbiljni, stavljaju akcenat na virtuoznost zanemarujući druge zahteve umetničkog dela. Međutim, prijatna slabašnost i uverljiva spretnost sa kojim su urađeni u kontrastu su sa temama koje istražuju. Umetnici su posvećeni različitim ličnim i univerzalnim temama, ovu prefinjenu tehniku koriste da govore o traumama, smrti, odnosu ličnog, javnog, kolektivnog, zatim ekologiji, ekonomiji i generalno društvenom poretku. U pitanju su teme koje zabrinjavaju savremeno društvo gde nedostaju mnogi odgovori na važna pitanja, a akvarel može poslužiti kao prostor gde se mogu izraziti različite sumnje, nedoumice ali i saznanja i mišljenja. Ako se uzme u obzir da su ovi akvareli produkt mladih umetnika i da je on u njihovom stvaralaštvu prisutan u kontinuitetu, više se neće dovoditi u pitanje sposobnost akvarela da ravnopravno sa drugim vizuelnim medijima omogućava stvaranje savremenog umetničkog dela.\nSelektor 41. susreta akvarelista je Slavica Popov, viši kustos Savremene galerije Zrenjanin\nRealizaciju kolonije omogućili su Ministarstvo kulture i informisanja Republike Srbije i Grad Zrenjanin


Severna Makedonija proglasila krizno stanje u snabdevanju strujom - Biznis i Finansije\nHome\tVestiEkonomija\tSeverna Makedonija proglasila krizno stanje u snabdevanju strujom\nSeverna Makedonija nalazi se usred velike energetske krize pošto je najveći domaći prozvođač REK „Bitolj“ zbog defekta isključio i poslednji od tri bloka, piše Beta.\nVlada ove zemlje je 8. novembra proglasila krizno stanje u snabdevanju strujom u trajanju od 30 dana, na osnovu procene da postoji rizik od nestašice električne energije, zbog ograničenih kapaciteta makedonske proizvodnje i povećanih cena struje na stranim tržištima.\n„Jedina mera koja proizlazi iz odluke o proglašenju energetske krize jeste ubrizgavanje novca u državne energetske kompanije radi stabilizacije situacije na tržištu struje i obezbeđenja stabilnog snabdevanja“, rekao je makedonski ministar ekonomije Krešnik Bekteši.\nNaveo je da će država intervenisati budžetskim sredstvima radi povećanja likvidnosti Elektrana Severne Makedonije (ESM) i Makedonskog elektro prenosnog sistema operator (MEPSO) i zbog uvoza struje u slučaju eventualnih havarija u elektranama.\nInače, u poslednjih 15 godina u Severnoj Makedoniji se oko 70 odsto struje obezbeđuje iz domaćih elektrana, pre svega iz ESM, a oko 30 odsto potreba obezbeđuje se iz uvoza.\nSada, posle isključenja termoelektrane u Bitolju, situacija je još gora pa moraju da uvoze struju. U kompaniji ESM rekli su da se potrebe trenutno „zadovoljavaju iz ostalih kapaciteta i nabavljenom električnom energijom, kao i iz rezervi za ove kratke ispade“.\nTa kompanija je zbog znatno smanjene proizvodnje električne energije kupila struju za 5,5 miliona evra, započevši uvoz koji bi trebalo da traje do 20. novembra, dok je MEPSO posle havarije REK „Bitolj“ ponovo počela da vuče struju iz evropske energetske mreže.\nZbog povlačenja struje iz evropske mreže u prethodne dve sedmice MEPSO je već dobila pet opomena i moraće da je plati 15 miliona evra, kao i penale, jer je struju vukla i kada u makedonskom energetskom sistemu nije bilo havarija.\nPrema rečima Bektešija energetska kriza se u najvećem delu prelila sa svetskih tržišta na Severnu Makedoniju, koja uvozi veliki deo električne energije.\nSkok cena protresao makedonsku energetiku\nU Vladi Severne Makedonije agenciji Beta je rečeno da je novim zakonom u potpunosti implementiran treći paket EU direktiva koji se odnosi na unutrašnje tržište energije i u potpunosti liberalizuje tržište.\nTo znači da veliki potrošači sami nabavljaju struju na tržištu dok država za domaćinstva i male potrošače, preko univerzalnog snadbevača, obezbeđuje jeftiniju struju iz makedonske proizvodnje.\n„Cena za ovu godinu je 36 evra za megavat-čas (MWh) i trenutno je pet do šest puta niža nego na berzama u regionu i u Evropi“, rekli su u Vladi.\nIstakli su da su se zbog skoka cene na berzama, pre svega na HUPX u Mađarskoj, koja je na neki način referentna berza za Severnu Makedoniju, pojavili ozbiljniji problemi u snabdevanju institucija i državnih i privatnih kompanija, koje električnu energiju nabavljaju na slobodnom tržištu.\n„Određeni snabdevači počeli da otkazuju postojeće dogovore sa potrošačima ili da im nude znatno više cene za električnu energiju, koju treba da im isporuče. Regulatorna komisija za energetiku odmah je reagovala i pokrenula postupke za oduzimanje licenci tim snabdevačima, kako bi sprečila ozbiljne poremećaje na tržištu struje“, rečeno je u Vladi.


Erdogan tuži "Šarli ebdo" zbog karikature na kojoj je u donjem vešu (foto)\nA. J. 28. oktobra 2020. 13:48\nTužbu je u ime predsednika tužilaštvu u Ankari podneo njegov advokat Husein Ajdin. U izjavi se navodi da objava lista „Šarli ebdo“ nije u skladu sa moralnim i etičkim principima novinarstva, konceptom „sloboda govora“ i narušava čast i dostojanstvo turskog lidera.\nRanije je televizija NTV prenela da je Državno tužilaštvo Ankare pokrenulo krivični postupak protiv francuskog satiričnog nedeljnika „Šarli ebdo“, koji je objavio karikaturu turskog predsednika Redžepa Tajipa Erdogana.\nPreminuo čovek koji je 2005. navukao bes celog muslimanskog sveta\nŠarli Ebdo na karikaturi Megan Markl predstavio kao Džordža Flojda…\nNe prestaju s poniženjem Novaka, ovog puta karikaturom (foto)\nTelevizija je precizirala da je krivični postupak pokrenut protiv zaposlenih u časopisu.\nKako piše „Hurijet“, odeljenje za komunikacije predsedničke administracije Turske obećalo je da će vlasti preduzeti diplomatske i pravne korake.\n„Svetina podstaknuta francuskim predsednikom Emanuelom Makronom i holandskim političarem Gertom Vildersom, skrivajući se iza vrednosti kao što su sloboda izražavanja, demokratija i pluralizam, neprestano vređa islam, muslimane, Tursku, tursku naciju i sve naše vrednosti. Takozvana karikatura, koji je objavio ‘Šarli ebdo’, predstavlja novu provokaciju koja jasno pokazuje da je jedina svrha ove svetine eskalacija tenzija povećanjem broja uvreda iz dana u dan“, navodi se u saopštenju predsedničke administracije.\nSam predsednik Turske, Redžep Tajip Erdogan, izjavio je da će se „neprijatelji islama“ koji su objavili karikaturu „utopiti u mulju mržnje i neprijateljstva“.\n„Čuo sam da se časopis koji je objavljivao odvratne i nemoralne karikature našeg proroka sada ustremio na mene lično novom karikaturom na naslovnici. Ne moram ništa da kažem o ovoj nemoralnosti. Neprijatelji islama i Turske, koji pod imenom slobode seju mržnju i neprijateljstvo sami će se utopiti u tom mulju“, rekao je Erdogan govoreći u turskom parlamentu.\nOn je dodao da, dok se u Nemačkoj nastavljaju napadi na džamije, turski narod poštuje tuđu veru i svetinje drugih religija.\nFrancuski satirični časopis „Šarli ebdo“ objavio je na naslovnoj strani karikaturu koja prikazuje turskog predsednika Redžepa Tajipa Erdogana kako se izležava u donjem vešu sa limenkom piva u ruci dok podiže suknju žene koja nosi hidžab, otkrivajući joj stražnji deo.\nkarikaturaRedžep ErdoganŠarli Ebdo


Back PRIVREDA PREDSTAVLJAMO Drugi Miholjdanski sabor zadrugarstva\nPo ugledu na prošlogodišnju vrlo uspešnu organizaciju izložbenog dela, i ove godine će biti postavljeni štandovi na kojima će se zadruge promovisati sa svojim programima i proizvodima. Zbog velikog broja posetilaca, na ovogodišnjem Saboru, biće u manjoj meri dozvoljena prodaja na mestima koja će biti obeležena za to. Inače, učešće je prijavilo oko 60 zadruga iz pet okruga južne Srbije. Takođe, u izložbenom delu će biti izdvojen deo za manji broj komercijalnih firmi koje nisu zadruge, a imale su poslove direktno kroz program razvoja zadrugarstva,( 10-20 štandova).\nPodorganizator, Info tim logistika, u značajnoj meri će biti predstavljen svojim najsavremenijim sistemom poljoprivrednih informacija na našim prostorima. Učešćem u Saboru, doprinos će biti od značaja jer će se njegovim podsredstvom uključiti posetioci iz centralne Srbije i Vojvodine, kao i gosti iz Italije, Makedonije i Slovenije.\nZa tematiku ovogodišnjeg „Miholjdanskog sabora zadrugarstva“ najavljeno je da će se predstaviti program Kabineta ministra bez portfelja zaduženog za reginalni razvoj, odnosno program tima za spas sela, revitalizaciju sela na jugu Srbije.\nZa razliku od prošlogodišnjeg panela, u kome su pored ministra i SANU učestvovali i predsednici opština, ove godine učesnici konferencije imaju šire obraćanje i mogućnost da se nastavi diskusija sa prisutnima.\nU izložbenom delu Sabora, od 10:00 do 16:00h će biće prezentacija zadruga Nišavskog, Topličkog, Pirotskog, Jablaničkog i Pčinjskog okruga,promocija firmi i akademski kutak.\nOd 12:00-12:20 počinje obraćanje novinarima od strane ministra Milana Krkobabića i organizatora, na mestu označenom za davanje izjava.\nKonferencijski deo planirano je da počne od 12:00h. Nakon toga, u pratnji domaćina, ministar će proći kroz izložbeni deo. Po završetku obilaska, a nakon zatvaranja sabora, koji je predviđen da traje do 16:00, veliko zadovoljstvo domaćina biće druženje sa gostima na prigodnom koktelu u banket sali istog objekta.\nZa Društvo agrarnih novinara, odnosno sve akreditovane predstavnike medija, aktivno učešće se nastavlja i narednog dana. Planirane su terenske posete određenog broja zadruga sa juga Srbije, u četvrtak, 31.10.2019. godine, sa ciljem da novinari što više zabeleže rezultate programa razvoja zadrugarstva.\nKao sastavni deo protokola plan je da se obiđe Spomen park „Čegar“, zatim Udruženje za zaštitu životinja „ZOO planeta“ i njihov zoo park, Prva poljoprivredno socijalna zadruga Kamenica i njihov prerađivački pogon, kao i Udruženje za lokalni ekonomski razvoj i kamp u sklopu udruženja.\nZadružni savez Južne Srbije,\nsekretar Anita Ilić


Od danas nove ublažene mere u Crnoj Gori, maske obavezne u zatvorenom prostoru - Svet - Dnevni list Danas\nPočetna » Svet » Od danas nove ublažene mere u Crnoj Gori, maske obavezne u zatvorenom prostoru\nOd danas nove ublažene mere u Crnoj Gori, maske obavezne u zatvorenom prostoru\nGrađani Crne Gore od danas u zatvorenom javnom prostoru obavezno moraju da nose maske, ili marame preko nosa i usta.\n0Piše: Beta 04. maja 2020. 13.43\nMaske koštaju od 0,7 do 1,2 evra u zavisnosti od apoteke, a mogu da se kupe i u velikim trgovinskim lancima.\nIz Instituta za javno zdravlje (IJZ) saopštili su da je prekrivanje nosa i usta jedini način da se smanji dalje „sejanje“ virusa, s obzirom na to da se, kako su naveli, zna da je udeo onih koji nemaju simptome mnogo veći i da je njihova uloga u širenju zaraze ogromna.\nIstakli su da su svi obavezni da maskom ili maramom prekrivaju usta i nos kada god su u javnom zatvorenom prostoru – prodavnicama, bankama, poštama, frizerskim i kozmetičkim salonima…\nOd danas stupaju na snagu nove ublažene mere za sprečavanje širenja korona virusa.\nIz Vlade je saopšteno da će biti omogućen rad prodavnica tekstila, obuće, tehničke robe, građevinskog materijala, zanatskih radnji, servisa, frizerskih i kozmetičkih salona, teretana i fitnes centara, knjižara, stomatoloških ordinacija, auto-škola, muzeja i galerija.\nBiće omogućen rad gradskog taksi prevoza, lokalnog javnog gradskog prevoza u opštinama u kojima niesu registrovani slučajevi zaraze.\nMerama koje danas stupaju na snagu propisano je da je poslodavac obavezan da za zaposlene obezbedi zaštitne maske i sredstva za dezinfekciju.\nIz Vlade su naveli da je omogućen odlazak u kuće ili vikendice u drugim opštinama, uz odgovarajuću potvrdu koju treba preuzeti sa sajta IJZ i popuniti.\nSaopštili su da će podaci popunjeni u potvrdi i stvarni boravak na navedenoj adresi biti kontrolisani.\nPropisano je da su privredna društva i preduzetnici koji se bave trgovinom na malo, uključujući i zelene pijace, obavezni da obezbede za potrošače sredstva za dezinfekciju ruku na ulazu objekta.\n„Privredna društva i preduzetnici su u obavezi da ograniče broj potrošača koji se istovremeno mogu nalaziti u objektu, tako da na deset kvadratnih metara prodajnog objekta može da bude samo jedan potrošač, uz obavezu poštovanja fizičke distance od najmanje dva metra“, navodi se u saopštenju.\nIz Vlade su pojasnili da je novim merama propisano da u frizerskim i kozmetičkim salonima istovremeno može da boravi samo jedna osoba na deset metara kvadratnih, ili dve uz obavezu poštovanja fizičke distance od najmanje dva metra.\nNovim merama propisano je da u fitnes centrima i teretanama istovremeno može da boravi samo jedna osoba na deset metara kvadratnih, ili dve uz obavezu poštovanja fizičke distance od najmanje dva metra.\nStomatološke zdravstvene ustanove obavezne su da rad organizuju uz obavezno zakazivanje pacijenata.\n„U isto vreme u čekaonici može da boravi samo jedan pacijent na deset kvadratnih metara, uz poštovanje fizičke distance od najmanje dva metra između pacijenata“.\nPropisano je i da u taksi vozilima mogu da budu najviše dve osobe koje su smeštene na zadnjem sedištu vozila i da one i vozač nose zaštitne maske.\n„Vozač ima obavezu da nakon završene vožnje, dezinfikuje površine koje najčešće dodiruju putnici – kvake i unutrašnje delovi vrata i sedišta, sredstvima za dezinfekciju, u skladu sa uputstvom IJZ“.\nKorona virus potvrđen je kod jedne osobe u Bijelom Polju, saopšteno je iz Instituta za javno zdravlje.\n„Od jučerašnjeg preseka laboratorije Instituta završile su analizu 164 uzorka među kojima je otkriven jedan novi slučaj infekcije korona virusom. Radi se o slučaju iz Bijelog Polja kod kojeg ne postoje podaci o jasnom izvoru inficiranja i koji se trenutno epidemiološki istražuje“, navodi se u saopštenju IJZ.\nBroj inficiranih od početka pandemije je 323, a broj oporavljenih trenutno iznosi 249.\nUmrlo je osam osoba.\nKorona virus, maske, pandemija, prevencijaPodgorica\nHrvatska: Posle tri meseca blaže epidemiološke mere\nPremijer Crne Gore kršio mere, okupljanja u Nikšiću uprkos epidemiološkoj situaciji\nVeliki broj pacijenata primljen prošle noći u KC Vojvodine


Demonstranti zahtevaju od Kamerona da podnese ostavku\nBeta\t 9. aprila 2016. 12:50\nHiljade demonstranata okupljaju se oko sedišta britanske vlade u Dauning stritu da bi zahtevale odlučnu akciju protiv izbegavanja plaćanja poreza ili ostavku premijera Dejvida Kamerona, prenosi britanski list Independent.\nNakon otkrića o umešanosti u aferi “Panamski papiri”, demonstranti zahtevaju od Kamerona da “zatvori poreske rupe” ili da podnese ostavku. Protesti se organizuju putem društvenih mreža pod oznakom “Kamerone, podnesi ostavku” i “Zatvoriti poreske rupe” i dobili su podršku ličnosti kao što su Edvard Snouden, Lili Alen i drugi.\nBritanski list navodi da su protesti zakazani za danas pred podne u Vajtholu i, kako navode organizatori, mogu trajati satima ili čak danima. Više od 20.000 ljudi prijavilo je na društvenim mrežama da dolazi na protest.\nDemonstrantima su inspiraciju našli u protestima na Islandu, gde je veliki broj ljudi zbog umešanosti njihovog premijera u ofšor poslovanje demonstriralo ispred zgrade Parlamenta, nakon čega je Sigmundur David Gunlaugston podneo ostavku.\nRejf Fajns postao Srbin: Hvala što ste prihvatili ovog Engleza u vašoj…\n“Da li premijer Kameron misli da smo glupi?”, napisala je jedna od organizatora Abi Vilkins.\nVilkinson je dodala da, dok Kameron “drži predavanja o teškim merama dok ukida subvencije za invalide i druge socijalne katergorije”, s druge strane učestvuje u ofšor poslovanju.\n“Upravo smo saznali da je on lično intervenisao da ofšor kompanije budu izuzete iz borbe EU protiv pranja para”, navela je organizatorka.\nVilkins insistira da demonstranti treba da izvrše pritisak na Kamerona da promeni poreske zakone, umesto da podnese ostavku, ali mnogi ipak zahtevaju da premijer napusti tu funkciju.\nMedjunarodni konzorcijum istraživačkih novinara, nemački list ”Zidojče Cajtung“ i više od 100 novinarskih organizacija širom sveta došli su u posed baze dokumenata koja je procurila iz jedne od vodećih kompanija za osnivanje ofšor firmi “Mosak Fonseka”.\nU dokumentima se otkrivaju tokovi pranja novca, izbegavanje sankcija i plaćanja poreza. U tajnim podacima se, navodno, spominju 72 sadašnja i bivša šefa država, poput dugogodišnjeg egipatskog predsednika Hosnija Mubaraka i sirijskog predsednika Bašara al-Asada, kao i brojni sportisti.\nMedju zvaničnicima koji su umešani u aferu našao se i britanski premijer Dejvid Kameron.\nMartin Luter King, američki borac za ljudska prava\t(1929-1969)


Akademija omladinske politike – KONKURS za polaznike IV generacije – ECKarijera\nAkademija omladinske politike – KONKURS za polaznike IV generacije\nKrovna organizacija mladih Srbije (KOMS) raspisala je poziv za polaznike/ce četvrte generacije Akademije omladinske politike, koji je otvoren do 13. septembra. Ukoliko si mlada i motivisana osoba, spremna da unapredi svoje znanje o omladinskoj politici, aktivizmu i želiš da doprineseš poboljšanju položaja mladih – ovo je idealna prilika za tebe!\nAkademija omladinske politike je jednosemestralni obrazovni program KOMS-a na kome će 20 odabranih polaznika/ca imati priliku da stekne znanje i iskustvo o omladinskoj politici, ovlada veštinama za zagovaranje i kreiranje promena u društvu i osnaži se za primenu stečenih znanja u svojim lokalnim sredinama, ali i šire. Program Akademije omladinske politike biće realizovan tokom oktobra i novembra 2020. godine, kroz 4 modula.\nPotrebno je da si mlada, zainteresovana osoba uzrasta od 15 do 30 godina spremna da se bavi omladinskom politikom u narednom periodu;\nPotrebno je da popuniš obrazac za prijavu najkasnije do 13. septembra, uz mogućnost organizovanja drugog kruga selekcije: online/telefonski intervjui sa najviše rangiranim kandidatima/kinjama u zavisnosti od procene komisije;\nRezultate selekcije dobićeš do 21. septembra, a odabir kandidata/kinja vršiće višečlana komisija KOMS-a;\nUkoliko budeš odabran/a, sa tobom će biti potpisan ugovor o stipendiranju, a po ispunjenju ugovornih obaveza i uspešnog zavšetka programa, biće ti dodeljen sertifikat o završenoj Akademiji;\nTvoje prisustvo tokom trajanja Akademije biće obavezno.\nPrijavi se putem OBRASCA.\nOpširnije o konkursu i programu pročitaj OVDE.\nOtvoren RISE poziv – podrška idejama socijalnog preduzetništva\nOnline trening: Solidarnost u vašoj opštini


Zanimljive Destinacije - Podli trikovi kojima prevaranti pljačkaju turiste po Evropi\nJedna od zanimljivijih prevara u susednim zemljama je "automehaničar superjunak". Zaustaviće svoj automobil pored vašeg i primetiti da vam točak "igra", ali srećom – on baš ima ključ koji je potreban za zatezanje. Pitaće vas i da li ste na putu prešli preko neke rupe, a sa stranim registracijama raste i verovatnoća za krivine na putu. Nakon brzinske "popravke", naplatiće vam svoj rad, a ako odbijete to, naći će se još nekoliko njegovih prijatelja koji će vas uveriti da to nije bila ispravna odluka. Ovakve smicalice česte su u Mostaru i Sarajevu.


SARADNJA PRIVREDNIH KOMORA BEČA I BEOGRADA: SASTANAK PREDSEDNIKA\nSARADNJA PRIVREDNIH KOMORA BEČA I BEOGRADA\nU Privrednoj komori Beograda, tokom srdačnog susreta dva predsednika, gospođe Brigite Jank, predsednice Privredne komore Beča i dr. Milana Jankovića, predsednika Privredne komore Beograda, predstavnika Ambasade Republike Austrije u Beogradu i privrednika, razmatrana je tematika daljeg unapređenja saradnje privreda Beča i Beograda, kao i podizanje saradnje dve komore na više nivoe.\nPredsednica Brigita Jank je naglasila da je jaka privreda glavnih gradova neophodnost i zamajac rasta nacionalne privrede svake države, ponaosob. Sve privredne komore u Austriju, a posebno Privredna komora Beča, svojom kohezionom, edukativnom, kao i ulogom umrežavanja daju veliki doprinos stabilnosti i rastu privrede i izuzetno su važan partner kompanijama i Vladi u procesu donošenja zakonodavne regulative koja se tiče biznisa, naglasila je predsednica Privredne komore Beča.\nAustrijski komorski sistem zasniva se na zakonski obaveznom članstvu, i kako je naglasila predsednica Brigita Jank , takav sistem organizovanja je osnov za realizaciju osnovne uloge privrednih komora evropsko - kontinentalnog zakonodavstva, a to je asocijacijska podrška svakom privrednom subjektu, članu, bez obzira da li se radi o mikro, malom ili velikom preduzeću.\nTokom sastanka u Beogradu, dva predsednika su razmenila informacije o prioritetnim sektorima za razvoj privredne saradnje. Predsednica Birgita Jank, iskazala je svoje zadovoljstvo saradnjom Austrije i Srbije na projektu izgradnje mosta na Adi. Ovaj veliki projekat u Beogradu realizuje se, upravo, zahvaljujući saradnji sa austrijskom kompanijom PORR koja učestvuje u izgradnji mosta i u velikoj meri doprinosi promovisanju Srbije kao povoljne biznis destinacije za strane investitore.\nU ovom momentu oko 400 austrijskih firmi posluje u Srbiji, a više od polovine njih su iz Beča. S druge strane činjenica je da u Beču posluje veliki broj firmi čiji su vlasnici srpskog porekla i da te kompanije imaju vrlo dobru saradnju sa Privrednom komorom Beča, što je dodani razlog za intenziviranjem saradnje privrenih komora Beča i Beograda.\nPredsednica Jank je naglasila važnost saradnje na evropskom nivou i povezivanje Srbije sa zemljama EU, pre svega po pitanju dualnog obrazovanja, što je jedna od jakih tačaka austrijskog privrednog i obrazovnog sistema. Prema njenim rečima, ovakva saradnja je od ključnog značaja kako bi se Evropa "internacionalno stabilizovala" i odgovorila zahtevima rastućeg tržišta. Jedna od dobrih inicijativa u tom pravcu su inicijative I projekti koje inicira međunarodna Asocijacija podunavskih privrednih komora (DCCA), sa sedištem u Budimpešti, a čiji su potpredsednici gospođa Brigita Jank i dr. Milan Janković.\nPrisutni predstavnici beogradskih kompanija, uglavnom iz sektora nekretnina, imali su prilike da u direktnom razgovoru sa predstavnicima Privredne komore Beča i Ambasade Austrije u Beogradu predstave neke od prepreka u poslovanju, kao i svoje poslovne planove koji su vezani za prodor srpskih kompanija na austrijsko tržište.


Orink papir A6 P631200S/20, Glossy 200g/m2 20 listova papir cena, cene Srbija, prodaja Beograd Novi Sad Niš\nOrink papir A6 P631200S/20, Glossy 200g/m2 20 listova papir cene\n- Papir A6 Orink P631200S/20, Glossy 200g/m2 20 listova... specifikacija\nPapir A6 Orink P631200S/20, Glossy 200g/m2 20 listova\nEPonuda nije internet prodavnica već Vam omogućava da brzo i lako nađete Orink papir A6 P631200S/20, Glossy 200g/m2 20 listova papir po najjeftinijoj ceni. Naš cilj je da kupci budu što bolje informisani o ponudi Orink papir papir A6 P631200S/20, Glossy 200g/m2 20 listova na tržištu Srbije. Vrlo lako nalazite željeni proizvod za kategoriju Papir cene, ne morate da lutate od sajta do sajta za Orink Papir, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Orink papir A6 P631200S/20, Glossy 200g/m2 20 listova papir sa PRODAVCEM. EPonuda ne može da garantuje potpunu tačnost specifikacije i slika za Orink papir A6 P631200S/20, Glossy 200g/m2 20 listova papir. Pre kupovine, podatke za Orink papir papir A6 P631200S/20, Glossy 200g/m2 20 listova proverite na sajtu PROIZVOĐAČA.


MAGLAI: RAZGOVARAĆEMO SA SVIMA OKO BUDUĆE SKUPŠTINSKE VEĆINE\nNosilac liste Pokret za građansku Suboticu i dosadašnji gradonačelnik Subotice Jene Maglai izjavio je danas da su otvoreni za razgovore i konstruktivnu saradnju sa svim političkim činiocima oko stvaranja buduće skupštinske većine, ali samo na osnovu onih programskih ciljeva i principa koji su zacrtani u njihovom programu.\n„Ova grupa ljudi neće prodavati veru za večeru, nećemo se prodavati za bilo kakve fotelje i funkcije. Dosledno ćemo sprovoditi one programske ciljeve koje smo zacrtali u izbornoj kampanji“, rekao je Maglai novinarima u sedištu Mađarskog pokreta (MP).\nOn je kazao da su svesni da će Srpska napredna stranka (SNS) biti okosnica nove lokalne vlasti u Subotici i „to je jedna realnost“ i dodao da će ovaj Pokret imati isti broj odbornika u skupštini grada kao Savez vojvođanskih Mađara (SVM).\n„Pokret je postigao jedan izvanredan rezultat koji niko nije očekivao. Kao grupa građana ostvarili smo dvocifreni rezultat koji na lokalnoj političkoj sceni Subotice u poslednjih 30 godina nije postigla ni jedna grupa građana“, rekao je Maglai.\nPrema njegovim rečima, ovakav izborni rezultat je znak da Subotičani žele korenite promene odnosa političkih snaga u Subotici i smatra da će se u narednom periodu u ovom gradu menjati politička situacija.\nMaglai je kazao da je ovo ujedno i potvrda kvalitetnog rada lokalne samouprave u prethodne dve i po godine na čijem je bio čelu i da su Subotičani prepoznali duh građanskih vrednosti i potrebu za izgradnjom građanskog društva i prekid sa podelama po nacionalnim i partijskim feudima.\nOn je dodao i da ne misli da bi ovaj Pokret trebalo da prihvata ljude koji su se oprobali već u nekoliko stranaka.\n„Molim sve političke preletače da nas poštede svoje nesebične ‘podrške’. Gledaćemo ko će moći da dođe u ovaj Pokret, ko su ti ljudi koji imaju kapaciteta, kvaliteta, morala i digniteta da budu deo ove ekipe“, rekao je Maglai.


7. septembar 2020. Prof. dr Vladimir Marinković sa predsednikom Globalnog saveta za toleranciju i mir Ahmedom Bin Mohamedom Al Jarvanom\nNarodni poslanik prof. dr Vladimir Marinković primio je u Domu Narodne skupštine delegaciju Globalnog saveta za toleranciju i mir (GCTP), na čelu sa predsedavajućim Ahmedom bin Mohamedom Al-Jervanom, koji je u Srbiju stigao sa misijom da se naša zemlja pridruži ovoj organizaciji. Globalni savet za mir i toleranciju je međunarodna organizacija koja za cilj ima širenje principa i vrednosti mira i tolerancije u svetu, zalaže se za borbu protiv diskriminacije, rasizma, verskog i etničkog ekstremizma.\nMarinković je poželeo srdačnu dobrodošlicu i upoznao sagovornike o nedavnim parlamentarnim i lokalnim izborima koji su održani u Srbiji i dodao da je Narodna skupština u procesu formiranja radnih tela i priprema za izbor Vlade. Profesor se zahvalio na pozivu da postane član ove eminentne organizacije. Dodao je da su veze Srbije i Ujedinjenih Arapskih Emirata na visokom nivou i izrazio uverenje da će se takva saradnja nadalje produbljivati i jačati.\nPredsedavajući GCTP je izjavio da je Srbija prepoznata kao prijateljska zemlja sa vrednostima za koje se njihova organizacija zalaže. Izrazio je zahvalnost što Srbija podržava i širi vrednosti tolerancije, mira, stabilnosti, razmene ideja koja su i osnovna načela Globalnog saveta za mir i toleranciju. Naveo je da organizacija broji članove iz 75 različitih zemalja sa tendencijom rasta da do kraja godine taj broj premaši 100 zemalja. Predsedavajući je istakao da organizacija ima globalnu pokrivenost koju čine dva glavna stuba. Prvi funkcioniše na diplomatskom nivou, dok drugi predstavlja generalni sekretarijat koji pokriva nevladine organizacije, univerzitete i individualce širom sveta koji se vode postulatima ovog Saveta. Istakao je da su do sada održane četiri globalne sednice i da će jedna od narednih u bliskoj budućnosti biti organizovana i u Srbiji. Predsedavajući je takođe naveo da se članovi međusobno podržavaju, pomažu, uče jedni od drugih i razmenjuju iskustva.\nTeme razgovora su bile i 141. zasedanje Skupštine Interparlamentarne unije održana prošle godine u Srbiji, postignuti dogovori sa državom Izrael koje su ostvarile obe zemlje, kao i razvoj ekonomske, kulturne i naučne saradnje.\nSastanku su prisustvovali i ambasador Ujedinjenih Arapskih Emirata Nj. E. Mubarak Said Al Daheri i članovi organizacije dr Zoran Ilejevski i Jovan Kovačić.


Nije scena iz filma - ovo je festival u Srbiji koji počinje sutra! srbijaguru.com\nNije scena iz filma – ovo je festival u Srbiji koji počinje sutra!\nFestival Just Out održava se od 27. do 29. avgusta u veličanstvenom manastiru Manasija u znak sećanja na 600 godina od kada je Despot Stefan Lazarević sagradio jedno od najlepših srednjevekovnih zdanja sa crkvom Svete Trojice, 139 mašikula i 11 kula.\nCilj festivala Just Out je promocija srpske kulturno-istorijske baštine. Okrenut je tradicionalnim vrednostima i borbi protiv nasilja nad slabijima, kao i očuvanju moralnih vrednosti, inspirisanih istorijom i čašću. Ovaj viteški turnir predstavlja dobar način da se sretne sa slavnom epohom evropskog kontinenta i vrednostima hrišćanske civilizacije na kojima je počivao stari svet, a koji duhovno objedinjuje sve narode Evrope.\nManastir manasija, Facebook/Resavski kraj na dlanu\nOsnovna ideja organizacije festivala je afirmacija viteških vrednosti kao ideala hrišćanskog življenja kroz služenje Bogu i zajednici, kao i ideji istine, lepote, časti i pravde, a koja može da bude nadahnuće budućim generacijama.\nSem kulturno-umetničkog i viteškog programa, zastupljen je i bogat muzički i plesni program, kao i program za najmlađe — koji obuhvata malu školu mačevanja, grnčarije i srednjovekovne društvene igre.\nPosetioci sem manastira mogu da posete i ulicu starih zanata, kao i srednjovekovni kamp — gde su smešteni učesnici programa. U blizini postoji i kamp naselje, koje je predviđeno za smeštaj posetilaca.\nFestival Just Out okrenut je tradicionalnim vrednostima. Otključava ’tajni svet’ kod istočne Srbije, približavajući svima svaki izvor, cvrkut, vruću crepulju, šljivu ranku, osmeh dečiji, topot divljih konja.\nIzvor: Wikipedia, TOS, Foto: Facebook/Resavski kraj na dlanu


Vesti online / Srpski informativni portal / Nikolić: Bio je penal\nNema dilemu oko kaznenog udarca: Marko Nikolić\n"Vidi se emotivno i fizički pražnjenje, jer je to 13-14 igrača koji nose sve ovo. Bilo nam je mnogo važno da prođemo danas. Teren je bio pakleno težak. Uz to još i jak vetar. Da sumiram, zaslužen prolaz u polufinale u mnogo teškim uslovima. Rutinski, ne u smislu potcenjivanja protivnika, već naše igre", rekao je Nikolić.\nPartizan je u gostima, na stadionu Obilića na Vračaru pobedio sa 1:0 golom Petra Škuletića iz penala, koji je dosuđen nakon prekršaja nad Nikolom Ninkovićem. Zbog tog prekršaja je direktan crveni karton dobio Miloš Marković.\n"Iz pozicije u kojoj sam ja bio tu nije bilo ništa sporno. Delovalo je sve čisto, mada je za mene ta odluka i penal i crveni prestroga, jer to remeti utakmicu. Oni koji donose odluke idu u pravcu da menjaju to pravilo", rekao je Nikolić.\nPartizan je igrao u izmenjenom sastavu danas zbog povreda. U nedelju ga čeka utakmica sa Borcem iz Čačka, poslednja u jesenjem delu sezone.\n"Videli ste da smo i danas imali kadroviskih problema, jer je Nemanja Petrović igrao na desnom beku, verovatno prvi put u životu, pošto je Lazar Ćirković ispao iz konkurencije. Sad imamo pet dana do utakmice sa Borcem, to je za nas premija. Želimo da zadržimo bodovnu prednost, što je lepa zaliha pred odlazak na pauzu", rekao je Nikolić.\nTrener Rada Milan Milanović kazao je da se njegov tim malo zatvorio u prvom poluvremenu i da nije imao sreće u drugom, ali je priznao pobedu rivalu.\n"Partizan je zasluženo prošao dalje. U prvom poluvremenu smo se malo zatvorili, ali smo napravili glupost u poslednjim sekundama i to nas je koštalo. U drugom poluvremenu nismo uspeli ništa više da napravimo. Nismo imali ni sreće kada je (Nemanja) Mihajlović pogodio prečku", rekao je Milanović.\nNovinari su i trenera Rada pitali o penalu, pošto je on bio bliži u tim trenucima.\n"Bio je penal. Što se tiče crvenog kartona, to je već tumačenje sudija i ja to ne komentarišem", rekao je Milanović.


“Pokušali da preuzmu vlast, Vučić se ne povlači pred nasiljem” – Radio Televizija 022 – Stara Pazova\n“Pokušali da preuzmu vlast, Vučić se ne povlači pred nasiljem”\n“Naši građani treba da znaju da su sinoć, upadom u zgradu RTS-a, fašistički bandit i lopuža Đilas pokušali da preuzmu vlast u zemlji”, rekao je Đurić za jutarnji program Javnog servisa.\n“Vidim da i danas pozivaju na određene skupove i valjda se nadaju da bi mogli da upadnu u zgradu Predsedništva, valjda se nadaju da će na taj način moći da svrgnu, ubiju, ili šta već, predsednika Srbije”, rekao je Đurić.\n“U vezi s tim. mogu da kažem da je sasvim sigurno da se Aleksandar Vučić neće sklanjati pred banditima i pred fašistima, da se neće povlačiti, dakle da se neće sklanjati pred njima, da se neće sklanjati pred nasiljem i da će se obratiti građanima Srbije”, istakao je Đurić.\nSinoćnji upad lidera SZS i pokreta “Jedan od 5 miliona” u zgradu RTS, pokušaj nasilnog zauzimanja Javnog servisa i napad na novinare i zaposlene ogolio je nedemokratsku prirodu i nasilne planove samoproglašenih lidera opozicije, izjavila je danas ministar za evropske integracije Jadranka Joksimović.\n“Nasilje kao zamena za argumente i nespremnost na demokratsku utakmicu pokazuje istinske namere ove grupe tzv. predvodnika ideološki razjedinjene opozicije ali koju očigledno ujedinjuje to što ne razumeju i ne priželjkuju demokratsku i respektabilno osnaženu Srbiju, što su spremni da temeljne demokratske vrednosti i međunarodnu poziciju Srbije u osetljivom trenutku urušavaju zarad partikularnih interesa”, istakla je Joksimovićeva.\nTo se događa nakon decenijskog perioda urušavanja Srbije u kome su opozicioni lideri aktivno učestvovali, ukazala je ona i dodala da je Srbija počela da, uz prednjačeću ulogu predsednika Vučića, dobija obrise ozbiljne države koja se ekonomski stabilizuje, koja reformski napreduje, koja proizvodi stabilnost na unutrašnjem i međunarodnom planu, i koja je danas ugledna, aktivno sarađujuća i odgovorna evropska država.\nOni koji su doneli odluku da unose haos, nemir i nedemokratsko nasilje nad institucijama i građanima i to u okolnostima pojačane potrebe stabilnosti i zajedničke unutrašnje snage naše zemlje u odnosu na izazove koji se postavljaju pred Srbiju, obelodanili su sopstvenu ulogu, naglasila je Joksimovićeva.\n“Uverena sam da građani Srbije većinski i zrelo, imajući iskustva iz prošlosti, prevashodno cene i očekuju od političkih elita mir, prosperitet i bolju evropsku budućnost Srbije. Očekujem da će nadležni organi postupiti u skladu sa ovlašćenjima i zaštititi demokratske vrednosti u našoj zemlji”, zaključila je ministarka Joksimović.\nSDP osudila upad u RTS\nSocijaldemokratska partija Srbije osuđuje nasilni upad čelnika “Saveza za Srbiju” u zgradu Radiotelevizije Srbije, jer to nije samo napad na javni medijski servis, već uvod u nasilje koje može imati nesagledive posledice na demokratske procese u Srbiji.\n“Sve dok su protesti u Beogradu bili mirni i nenasilni, oni su predstavljali deo uobičajenog demokratskog ambijenta u jednom društvu. Jučerašnjom radikalizacijom oni pak povećavaju tenzije, podstiču podele i sužavaju prostor za bilo kakav politički dijalog”, ističe se u saopštenju SDP-a.\nKako napominje ta stranka, očuvanje društvene i političke stabilnosti u zemlji bi morao biti zajednički cilj svih stranaka i drugih aktera, bili oni u vlasti ili opoziciji.\n“Upad u zgradu RTS svakako nije korak u tom pravcu i delegitimiše sve one koji su u tome učestvovali”, naglašava SDP.\nNa svu sreću, na kraju će demokratski izbori i glasački listići, a ne ovakve akcije određivati politički legitimitet i vladajuće koalicije i opozicije, dodaje se u saopštenju.\nTagKosovo marko djuric napad nasilje novinari RTS Vucic\n“Trepča od Prištine očekuje probleme”


Petar Miljković – Strana 23 – Fotkaj KG\n19 januara, 2017 19 januara, 2017 Petar Miljković\tLeave a comment\nEpilog poželeo srećne praznike novim spotom za pesmu „Sneg“\n10 januara, 2017 10 januara, 2017 Petar Miljković\tLeave a comment\nDugo najavljivani i još duže iščekivani album prvenac „Nova Tempore“ kragujevačke petorke Epilog konačno je zasijao pred željnom publikom u izdanju beogradske izdavačke kuće Take It Or Leave It Records. Drugi po redu, video rad za pesmu „Sneg“ je pred nama. Njime vam želimo srećnu Novu 2017. godinu i Božićne praznike!\n31 decembra, 2016 31 decembra, 2016 Petar Miljković\tLeave a comment\nČovek bez sluha u prednovogodišnjoj noći nastupio je u kragujevačkom Domu omladine. Muzika benda se može opisati kao melodični pank rok, sa iskrenim i dubokim tekstovima koji nose poruku. Pored probranog repertoara i energične svirke, ovom prilikom svirao je i mladi kragujevački sastav „Prank“, koji svoj žanr karakteriše kao mix pop-punka i alter-rocka. Posle koncerta, […]\n21 decembra, 2016 21 decembra, 2016 Petar Miljković\tLeave a comment\n21 novembra, 2016 21 novembra, 2016 Petar Miljković\tLeave a comment\n17 novembra, 2016 17 novembra, 2016 Petar Miljković\tLeave a comment\nGrupa „Legende“ održala je sinoć svoj koncert u Kragujevcu i napunila salu Pozorišta za decu. Kragujevčani su uživali u starim i nešto novijim pesmama ove poznate grupe. Posle koncerta, popričali smo sa Zoranom Dašićem, osnivačem i vođom grupe „Legende“.\n12 novembra, 2016 12 novembra, 2016 Petar Miljković\tLeave a comment\n9 novembra, 2016 9 novembra, 2016 Petar Miljković\tLeave a comment\n4 novembra, 2016 4 novembra, 2016 Petar Miljković\tLeave a comment\nPogledajte fotografije sa maskenbala održanog u Nemam VeDe-u..\nNovi članci 1 … 22 23 24 … 43 Stariji članci\n27. feb od 7:00 pm do 12. mar od 9:00 pm


srbijasport.net - Vesti - Košarka - Lendri Noko i zvanično ponovo crveno-beli\nPetak, 22.01.2021 23:44\nKK Crvena zvezda mts obaveštava javnost da je u petak 25.12.2020. godine ugovor sa Kameruncem Lendrijem Nokom i zvanično ponovo aktiviran, pa će ovaj odlični centar u nastavku sezone i zvanično nositi dres crveno-belih!\nNoko je u prethodnom periodu na najprestižnijoj klinici u SAD “Mayo Clinic Rochester” sanirao zdravstveni problem i nakon detaljnih i rigoroznih pregleda, dobio dozvolu od strane najeminentnijih svetskih i domaćih lekara da se ponovo bavi profesionalnim sportom bez ikakvih ograničenja.\nNakon epizode u Sjedinjenim Državama, Noko je gradio svoju karijeru u Evropi, igrajući za ekipe Pezara, turske Sakarije, a poslednje dve sezone sa velikim uspehom nastupao je u Berlinu za ekipu ALBE sa kojom je nastupao u Evroligi i osvojio i titulu prvaka Nemačke.\nRadi se o velikom borcu, izuzetno snažnom košarkašu i timskom igraču, koji će Crvenoj zvezdi doneti veliku energiju, mnogo skokova i čvrstinu pod košem. Lendri Noko će se odmah staviti na raspolaganje KK Crvena zvezda, a prvi trening sa ekipom odradiće u petak popodne.


13/06/2012 | 12:18\nStečajni upravnici švedskog proizvođača automobila Saab objavili su danas da je pronađen kupac, ne navodeći o kojoj kompaniji je reč.\nZa danas je najavljena konferencija za novinare u sedištu Saab-a u Trolhatenu u južnoj Švedskoj, na kojoj će biti objavljeni detalji dogovora.\nOvog meseca grupa kineskih i japanskih investitora saopštila je da je u aprilu dala ponudu za Saab, pre isteka roka za dostavljanje ponuda.\nNational Electric Vehicle Sweden (NEVS), kompanija registrovana u Švedskoj koju su osnovale neimenovana kompanija sa sedištem u Hong Kongu specijalizovana za alternativnu energiju i jedan japanski investicioni fond, odbio je da otkrije iznos ponude.\nKineski proizvođač automobila Youngman takođe je bio zainteresovan za kupovinu Saab-a.\nŠvedski mediji saopštili su da je Youngman krajem januara ili početkom februara dao preliminarnu ponudu od oko dve milijarde kruna (220 miliona evra, 280 miliona dolara).\nYoungman je odavno zainteresovan za Saab i pokušao je da ga kupi pre objave stečaja, ali je te pokušaje zaustavio Saab-ov bivši vlasnik General Motors (GM), koji nije želeo da prenese neophodne tehnološke licence.\nMediji su objavili da je ponudu poslao i indijski proizvođač komercijalnih vozila Mahindra & Mahindra.\nSaab je bio na ivici bankrota kada ga je GM početkom 2010. prodao holandskoj kompaniji Swedish Automobile (SWAN) koja se tada zvala Spyker, za 400 miliona američkih dolara.\nStečajni upravnici u aprilu su istakli da Saab-ova imovina pokriva tek nešto više od trećine duga koji iznosi 13 milijardi kruna.\nAkcijom “Očistimo srbiju” prikupljeno 128.000 kubika otpada


Prvi festival sporta pod nazivom “Sport Fest 2020” održan je 25. i 26. septembra u Sarajevu, u okviru evropske sedmice sporta koja se koja se održava širom Evrope od 23. do 30. septembra pod sloganom #BeActive.\nCilj ovog događaja je omogućiti da sport bude dostupan svima, podstaći učešće u sportu i fizičkim aktivnostima, te podići svijest o mnogim prednostima fizičkih aktivnosti za sve – djecu, roditelje, rekreativce i starije osobe.\nI pored loših vremenskih uslova na prvom danu praktično su predstavljeni sportovi- atletika, fudbal, košarka, odbojka, američki fudbal, dok su na centralnoj bini predstavljeni tekvando, gimnastika, zumba, krosfit, džufo, karate, džiju-džica, te razni fitnes programi.\nDrugog dana festivala na Olimpijskom bazenu Otoka održane su radionice iz vaterpola i plivanja na kojem je predstavljen inkluzivni čas elementarne škole plivanja za djecu tipičnog razvoja i osoba sa invaliditetom, dok je u Centru Safet Zajko sa ograničenim brojem učesnika održana treća konferencija “Forum sporta”.\nOrganizator festivala bila je agencija “Hardino”, u saradnji sa Udruženjem za umjetnost kulturu i sport “Spektar”. Ovaj događaj nominovan je od strane Federalnog Ministarstva kulture i sporta za realizaciju sedmice sporta, dok je specijalni partner događaja bio Olimpijski komitet Bosne i Hercegovine.\nTags #Sarajevo #Sport Fest


Popović: Insistiram na efikasnim korona merama, jer je prevencija ključna\nVesti Autor:N1 Beograd25. feb. 202110:27 > 11:3110 komentara\nDragoslav Popović, predsednik Udruženja za javno zdravlje, ističe da je vakcinacija dobro krenula ali da smo tek na početku, jer je trenutno obe doze vakcine primilo između sedam i osam odsto ljudi a za kolektivni imunitet je potrebno da bude zaštićeno između 60 i 80 odsto stanovništva. Navodi da "insistira na efikasnim merama, a da se manje oslanjamo na lečenje jer ono košta mnogo" i dodaje da "naš cilj nije da lečimo ljude već da sprečimo njihovo oboljevanje, naš cilj nije da imamo pune bolnice, pa da se onda herojski izborimo sa tim pacijentima. Mi moramo da radimo na tome da ti ljudi uopšte ne obole. Potrebna nam je prevencija". Kaže da će do zatvaranja pandemije doći kad sve zemlje sveta, uključujući i najsiromašnije, završe posao vakcinacije.\n„Sve ovo do sada je lakši deo posla jer vakcinišemo one koji su se prijavili za vakcinaciju, brinu o svom zdravlja i veruju u vakcine. U budućnosti nam ostaje teži deo posla – da uđemo u kuće i dođemo do onih koji ne mogu da dođu do vakcinalnih punktova, da dođemo do isključenih grupa, kao što su Romi, i do onih koji ne veruju vakcinama, sa kojima ćemo morati da pokrenemo diskusiju da ih uverimo da prime vakcine“, ocenjuje u Novom danu na TV N1 Popović.\n25. feb. 2021 30\n24. feb. 2021 226\nUkazuje da smo do sada naučili dosta o koronavirusu, „ali se i pravimo da ne znamo šta treba da se radi“.\n„Najpre smo naučili da mere kada se sprovode daju rezultat, a mi se uporno držimo taktike kreni-stani, i kao i do sada, kasnimo sa odlukom o merama“, i po ko zna koji put imamo novi porast obolelih i ogroman pritisak na zdravstvene ustanove, ističe Popović i dodaje da ono što će doneti Krizni štab, koji je najavio da će u petak saopštiti nove mere, „nije mera da se zaustavi transmisija virusa, već da može da se kontroliše trenutna situacija, koja očito postaje kritična“.\n„Veoma je važno da se otvori prava diskusija, ne samo prebacivanje odgovornosti sa jednog na drugog, nego šta ćemo mi da radimo. Ova epidemija se neće završiti sa prolećem, ona će da traje, moramo da usvojimo prave mere, još imamo vremena, jer u suprotnom, koštaće nas dosta“, ukazuje Popović.\nNa pitanje šta nas koči u tome, kaže da kada se radi o balansu između privrede i života, „mi smo suviše fokusirani isključivo na ugostiteljski sektor, propuštena je prilika da se tu napravi bolja regulacija, moglo je da se učini nešto da se smanji rizik za one koji u njima borave“ da se nisu donosile iste mere prema svima, jer nisu svi isti. Ističe da „uniformna mera očigledno nije dala rezultate“.\n„Mi do sada nismo uspeli da napravimo dovoljnu količinu ljudi koji veruju u ono što govorimo i koji bi nas podržali u poštovanju mera, koje su nam pre vakcinacije jedino bile na raspolaganju“, ocenjuje Popović.\nVakcinacija dobro krenula, ali tek smo na početku\nKaže da je vakcinacija dobro krenula, ali da smo tek na početku, i da je na individualnom nivou proces vakcinacije i sticanje antitela nešto što traje, a „za to vreme smo i dalje izloženi riziku oboljevanja“, te je stoga veoma važno i dalje se pridržavati mera i biti oprezan.\n„Mi trenutno imamo između sedam i osam odsto onih koji su dobili obe doze vakcine, a za kolektivni imunitet treba nam između 60 i 80 odsto zaštićenih ljudi. Ono što je dobro u celom procesu je to što smo izmakli vakcinaciju iz domova zdravlja, što smo otvorili nove punktove, jer ovo je posao koji treba da pokrije ogroman broj stanovnika“, navodi Popović.\nDodaje da je činjenica da ne znamo koliko vakcine koštaju, ali ističe da je posao u vezi sa nabavkom vakcina „odrađen dobro“.\n„Troškovi vakcinacije ma koliki su, ne mogu se porediti sa troškovima zbrinjavanja svih slučajeva kovida“, naglašava on i dodaje da apeluje na Ministarstvo zdravlja da izađe javno sa svim troškovima.\nUkazuje i na važnu ulogu industrije u celom ovom poslu, jer ona ima „važnu i nezamenjivu ulogu u donošenju vakcina do svetskog stanovništva“.\n„Tokom cele 2020. razvoj vakcina je bio u rukama nauke, a sada je to preuzela industrija, preuzela je da proizvede toliki broj doza, ali njoj treba vremena, a nema ga dovoljno“, kaže Popović i navodi da je to razlog zbog zastoja u snabdevanju vakcinama s kojim se suočila i EU.\nDa li su vakcine „na brzaka“ izbačene na tržište?\nNa pitanje da li su vakcine „na brzaka“ izbačene na tržište, on navodi da se „desila mobilizacija i nauke i onih koji su je finansijski podržali, upotrebilo se znanje i tehnologija 21. veka, i uspeli smo na vreme da dobijemo vakcine“.\n„No time se posao nije završio. Ogroman je izazov da se proizvede dovoljan broj doza i da se one distribuiraju širom sveta… Prioritet nam je bio da sada dobijemo te vakcine, da bismo do kraja godine mogli da se izborimo sa virusom“, ističe Popović.\nA na pitanje koliko je realno da Torlak počne da proizvodi rusku vakcinu Sputnjik V, on kaže da je vrlo važno „da se sve stavi u jedan vremenski okvir“. Kako je ranije najavljeno, u prvoj fazi bi se gotove supstance slale iz Rusije, a u Torlaku bi se vakcine punile, pakovale i dalje distribuirale.\n„Nama je vrlo važno da mi dobijemo gotovu vakcinu od Rusa i ako postoje ugovori o isporuci vakcina, moja preporuka je da se mi držimo tih ugovora, a ako paralelno i u razumnom roku možemo da uradimo još nešto nemam ništa protiv, ali imam mnogo pitanja o tome“, kaže Popović.\nA na konstataciju da je predsednik Aleksandar Vučić najavio da bi u aprilu trebalo da stigne novi američki lek koji je (bivšem američkom predsedniku Donaldu) Trampu spasio život, i da je država za 2000 doza izdvojila 40 miliona dinara i pitanje ako on deluje isto kao vakcina, zašto su nam potrebna dodatna ulaganja, on kaže da kada se radi o pristupu epidemiji, od početka se borimo sa dva principa – principom prevencije i principom lečenja pacijenata.\n„Ovde se sad javlja novo sredstvo koje će da pomogne tim ljudima koji su oboleli, ali to nije naš cilj. Naš cilj nije da lečimo ljude već da sprečimo njihovo oboljevanje, naš cilj nije da imamo pune bolnice, pa da se onda herojski izborimo sa tim pacijentima. Mi moramo da radimo na tome da ti ljudi uopšte ne obole. Potrebna nam je prevencija“, ističe on i dodaje da „insistira na efikasnim merama, a da se manje oslanjamo na lečenje, jer ono košta mnogo“.\nUkazuje da oboljevanje od kovida i sa uspešnim lečenjem na individualnom nivou dovodi do velikih posledica koje dugo traju i koštaju one koji se leče.\nIstiče da je prevencija ključna, a da smo je mi zapostavili, jer nemamo dovoljno kapaciteta u zemlji da iznesu tako ozbiljne programe.\n„Paralelno sa ovom pandemijom dešava se pandemija vezana za navike, ishranu, pušenje, alkohol, smanjenu fizičku aktivnost… Tu treba više da uradimo u budućnosti da bi imali manje bolesnih, da zaštitimo zdravlje umesto da se bavimo ispravljanjem ranije napravljenih grešaka“, poručuje Popović.\nNa pitanje kada bismo mogli da se vratimo normalnom životu, on kaže da je to „fundamentalno pitanje“, i da nam treba „mnogo više od 50 odsto vakcinisanih, i ako nastavimo ovim tempom, vakcinacija će verovatno trajati do kraja trećeg kvartala“, posle čega se nada da ćemo moći da budemo „malo više relaksirani“.\n„Do zatvaranje pandemije će doći kad sve zemlje, uključujući i najsiromašnije, završe posao vakcinacije“, navodi on.\nPodseća i da paralelno sa kovid vakcinacijom, ne sme da se zaboravi na rutinsku vakcinaciju dece, koja mora da se odvija nesmetano. Pozvao je roditelje da ne propuštaju redovne vakcine kod svoje dece, jer u suprotnom, njihova deca mogu postati osetljivija na druge viruse, kao što je i tekući koronavirus.


Derbi kola: Voždovac dočekuje novosadsku Vojvodinu, pobeda važna za oba tima\nDerbi meč 3.kola Linglong Tire Super lige Srbije igra se u Beogradu gde domaći Voždovac dočekuje goste iz Novog Sada, ekipu Vojvodine. Prošlosezonski dueli ovih rivala, kvalitet igračkog kadra, kao i važnost osvajanja bodova za oba tima, na neki način garantuju veliku borbu i odličnu utakmicu.\nŠef stručnog štaba ’’zmajeva’’ Jovan Damjanović ističe da je njegov tim u prethodnom kolu podigao nivo igre, a da će biti neophodno da se to dodatno učini kako bi se savladao protivnik kao što je ekipa Vojvodine:\n’’Očekuje nas praznik fudbala na našem stadionu, u goste nam dolazi renomirani protivnik, učesnik evropskih takmičenja i osvajač Kupa i to je dodatni motiv za nas. Pobedom protiv Inđije potvrdili smo da se vraćamo na željeni kolosek i na ono kako bi ekipa trebalo da izgleda na terenu. Duel sa protivnikom iz vrha našeg fudbala odlična je prilika da se nadigravamo i podignemo nivo igre u svakom segmentu. Ako želimo da ostvarimo dobar rezultat, to će biti neophodno. Vojvodina ima odličan tim, prepoznatljiv stil igre, očekuje nas sjajna utakmica, u to nema sumnje.’’\nDefanzivac novosadskog tima Siniša Saničanin ističe da je ekipa u prethodnom duelu sa ekipom Čukaričkog pokazala da je mentalno jaka i da veruje da će aktuelna sezona biti uspešna :\n’’Prvo poluvreme protiv Čukaričkog je pripalo njima, a drugo nama. U jednom trenutku smo gubili 2:0, ali smo uspeli da se vratimo i to samo pokazuje koliko jak karakter imamo. Mislim da smo mentalno mnogo jaki kao ekipa i zato, bez obzira na dva uvodna remija, verujem da možemo da ostvarimo značajan uspeh ove sezone. Čeka nas sigurno jedna teška utakmica, Voždovac je dobra ekipa, a na krovu nikada nije lako igrati. Tamo je veštački teren, što više odgovara njima koji tu svaki dan treniraju. Međutim, daćemo sve od sebe da pružimo dobru partiju i osvojimo tri boda, a to možemo uspeti samo ukoliko sve vreme budemo na konstantnom nivou i izbegnemo bilo kakve padove u našoj igri. Slažem se sa trenerom Lalatovićem da je prošla sezona bila prilično duga, ali i uspešna, jer smo osvojili Kup i treće mesto u prvenstvu. Imali smo zaista kratku pauzu do početka priprema za ovu sezonu, a i same pripreme nisu bile kvalitetne kao inače. Međutim, ubeđen sam da ćemo, kako vreme bude odmicalo, biti sve bolji i bolji, te da ćemo to pokazivati u svakoj narednoj utakmici.’’\nDerbi susret 3.kola Linglong Tire Super lige Srbije između Voždovca i Vojvodine zakazan je za nedelju 09.avgust, sa početkom u 20:30 časova.


NBS: “Nema razloga za paniku, niti za pojačanu kupovinu gotovine” – Bankar.rs\nHome/BANKE/NBS/NBS: “Nema razloga za paniku, niti za pojačanu kupovinu gotovine”\nNBS: “Nema razloga za paniku, niti za pojačanu kupovinu gotovine”\nProšle nedelje u pojedinim menjačnicama širom Srbije došlo je do nestašica deviza, pre svega evra i dolara, zbog čega je Narodna banka Srbije naložila svim poslovnim bankama da obezbede dovoljno stranog novca i za menjačnice koje su za njih vezane.\nNikola Dragašević, generalni direktor Sektora za monetarne i devizne operacije NBS, tvrdi da nema razloga za paniku niti za pojačanu kupovinu gotovine u stranim valutama ili podizanje deviza iz bankarskog sektora.\n“U proteklom periodu videli smo pojačanu tražnju za stranom gotovinom u menjačnicama i bankama i pojačali smo snabdevanje bankarskog sektora tom efektivom, odnosno stranim novcem. Dakle, nema nikakve potrebe niti razloga ili osnova za paniku, za pojačanu tražnju za tim novcem, jer njega ima sasvim dovoljno”, istakao je Dragašević.\nInspekcija je proteklih dana kontrolisala i visinu kursa u menjačnicama. Naime, ovlašćeni menjači ne mogu proizvoljno da ga određuju, već moraju da budu “u dozvoljenim granicama”. Raspon kupovnog i prodajnog kursa za evro može biti plus/minus 1,25 odsto od zvaničnog srednjeg kursa NBS. U praksi to bi značilo da ako je srednji kurs 117,6 dinara, koliko sada iznosi, menjačnice bi mogle evro da otkupljuju za minimum 116,1 dinara, a da ga prodaju za maksimum 119,1 dinara.\nGovoreći o provizijama koje menjačnice mogu dodatno da naplate prilikom kupovine efektive od građana, Dragašević je rekao da je provizija ograničena na jedan procenat od kupovnog kursa koji menjačnica ima u svojoj kursnoj listi. To u praksi znači da bi menjačnice mogle da plaćaju evro minimalno 115 dinara.\n“Ukoliko se ovlašćeni menjači ne budu ponašali u skladu sa propisima, postoje i novčane kazne, ali postoji i kazna oduzimanja dozvole ili ovlašćenja za obavljanje tog posla”, naveo je Dragašević za RTS.\nNovčane kazne mogu se kretati za fizička lica i pojedince od 10.000 do 500.000 dinara, dok se kazne za pravna lica kreću od 100.000 do dva miliona dinara.\n“Podizanje kursa u menjačnicama prethodnih dana izazvano je izuzetno velikom koncentrisanom tražnjom u menjačnicama i to ne odslikava realan devizni kurs dinara prema evru u čitavoj zemlji. Zvaničan srednji kurs formira se na osnovu međubankarske trgovine svakog dana. Dakle, govorimo o kursu koji je stabilan u prethodnih gotovo deset godina”, zaključio je Dragašević.\nOn je dodao “da će NBS u narednom periodu, za slučaj potrebe i povećane tražnje za stranom gotovinom, snabdevati bankarski sektor”.\n“Imamo sasvim dovoljno stranog keša u našim trezorima. Ukoliko bi se tražnja nastavila u narednom periodu, što se ne očekuje, NBS može da, bez dodatne nabavke gotovine, tri i po meseca bez problema snabdeva bankarski sektor”, zaključio je.\nKriza novac Ukrajina\nPregled štampe - utorak 08.03.2022.\nCena gasa u Nemačkoj na istorijskom maksimumu: "Panična reakcija"


Zaječarac Nikola Lukić zablistao na internacionalnom kupu! - Glas Zaječara\nHome Društvo Zaječarac Nikola Lukić zablistao na internacionalnom kupu!\nFoto: Zaječarac Nikola Lukić zablistao na takmičenju\nZaječarac Nikola Lukić, član i sekretar Organizacije sportskih ribolovaca „Timok“ iz Zaječara, minulog vikenda okitio se najsjajnijim odličjem na međunarodnom takmičenju.\nNaime, proteklog vikenda održane je Internacionalni kup u tehnici „Spin“, u kome je učešće uzelo devet takmičara iz Srbije i devet takmičara iz Bugarske.\nPokazavši zavidnu tehniku i znanje, u oštroj konkurenciji naš Zaječarac osvojio je prvo mesto.\nNikola Lukić se sada priprema za državno prvenstvo u lovu na pastrmku, u kome će uzeti učešće.\nPrethodni tekstFoto izveštaj: Stanje vodostaja od Knjaževca do Zaječara\nNaredni tekstNUNS osudio uvredljivo ponašanje gradonačelnika Zaječara prema novinarima


PDP: Srpsku dnevno napusti izmedju 40 i 60 stanovnika (VIDEO) - Televizija K3\nPDP: Srpsku dnevno napusti izmedju 40 i 60 stanovnika (VIDEO)\nPrema podacima stručne javnosti Republiku Srpsku svaki dan napusti između 40 i 60 stanovnika što je na godišnjem nivou između 15.000 i 23.000 stanovnika, upozoravaju iz PDP-a odakle ističu da je dosadašnja pomoć Vlade bila je usmjerena samo na jednokratno rješavanje ovih problema što nije dalo rezultate.\nZato će, navode iz ove stranke, nastaviti da insistiraju na sprovođenju mjera demografske politike, zaključeno je na predsjedništvu Foruma žena PDP-a, danas u Banjaluci.\nStanovništvo nam svakodnevno odlazi i RS postaje siromašnija za najproduktivnije , a vlast ne čini ništa da to promijeni ističu iz PDP odakle najavljuju da će pomno pratiti konkretne akcije koje se tiču demografske obnove RS, a koje je najavila predsjednica RS, Željka Cvijanović.\nKada je već predsjednica preuzela naziv program obnove RS, a koji je PDP u cjelosti razvio nadamo se da će preuzeti i niz sistemskih rješenja koja ovaj program predviđa, kažu iz PDP-a.\nPodsjećaju da nije prihvaćen njihov prijedlog da se osnuje ministarstvo za demografiju iako je RS u ozbiljnom problemu glede opstanka. Naveli su i neke od mjera ove stranke za koje su sigurni da bi dali efekte u zadržavanju stanovništva u Republici.\nOsim demografije veliki problem našeg društva je i zdravstvo, a posebnu bitnu svakodnevno biju zdravstveni radnici čiji je rad minorizovan a pritisci su veliki.\nU kreiranju navedenih rješenja rukovodili su se kažu smjernicama stručne javnosti, ali i onih koji predstavljaju porodicu. A za osnovne mjere koje njihov program predviđa potrebno je 90 miliona KM ili pet odsto izvornih budžetskih prihoda. A ako su porodica i djeca oni na kojima treba štedjeti onda smo u velikom problemu ističu iz PDP-a.


STIŽE TREĆI PAKET POMOĆI Evo kako se možete prijaviti za 60 evra od države, vreme je ograničeno! – Tutin Press\nI dok građani iščekuju novčanu pomoć države od ukupno 60 evra, odnosno 110 evra za penzionere, stiže i najava o mogućoj dodatnoj podršci. Predsednik Aleksandar Vučić je obelodanio da se razmišlja o tome kako da se dodatno pomogne građanima u toku pandemije\n„Da bismo dodatno pomogli građanima, potrebna nam je najviša stopa rasta“, rekao je Vučić.\nA najava dolaska novih ozbiljnih investitora u Srbiju ide u prilog tome. Najnovija vest je da u Srbiju stiže japanski „Nidek“ koji je spreman da uloži čak 2 milijarde evra u svoju novu fabriku u Novom Sadu. Već nekoliko konkretnih koraka je učinjeno, memorandum o ulaganju je potpisan, a očekuje se i potpisivanje ugovora.\n„Ovo je mera podrške jer želimo da unesemo jednu dozu optimizma, da pokažemo koliko je Srbija jaka, da svako dobije po oko 12.000 dinara. To je dobro za povećanje potrošnje, likvidnosti, ali i način na koji, kao država želimo da podržimo sve građane da zajedno prođemo kroz sve ovo“, rekao je tada Mali.\nFirme, sve od najmanjih do najvećih, prvu isplatu mogu da očekuju 8. aprila i to nije sve


RAJANER PONOVO LETI IZ NIŠA – Aerodrom Konstantin Veliki Niš\nNiš 17°C 09:09\nAerodrom Konstantin Veliki Niš > Uncategorized @sr > RAJANER PONOVO LETI IZ NIŠA\nRajaner, najveća avio kompanija u Evropi, danas (11. juna 2020. godine) najavila je obnovu letova iz Niša počevši od 2. avgusta, kao deo Rajanerovog letnjeg reda letenja za letnju sezonu 2020. godine.\nObzirom da je Srbija olakšala uslove putovanja, Rajaner poziva putnike da započnu sa planiranjem letnjeg odmora i da proslave činjenicu da Evropa uspešno prevazilazi jedno od najizazovnijih vremena. Sve informacije o avio linijama, dinamici i vremenu letenja biće dostupne na sajtu www.ryanair.com\nSrbi se od sada mogu radovati kupanju i uživanju u suncu na predivnim plažama na omiljenoj letnjoj destinaciji poput Malte ili upoznavanju Berlina u okviru produženog vikend putovanja.\nKako bi proslavili prekid ograničenja putovanja Rajaner je za putovanja u avgustu 2020.godine pokrenuo prodaju sedišta za samo 25,99 evra pod uslovom da se rezervacija izvrši do ponoći u četvrtak (18. juna 2020. godine) isključivo na sajtu www.ryanair.com\nOlga Pawlonka – direktorka prodaje i marketinga za centralnu i istočnu Evropu i Balkan, poručila je:\n,, Rajaner sa zadovoljstvom najavljuje da će obnoviti dve avio linije do / iz Niša, počev od 2. avgusta 2020., kao deo našeg letnjeg reda letenja 2020. Radujemo se ponovnom ujedinjenju prijatelja i porodica i prikupljanju hiljada turista koji će pomoći jačanju regionalne ekonomije i zaštiti radnih mesta.\nOvo je prilika i za one kupce kojima su otkazani prolećni letovi zbog ograničenja putovanja zbog zarazne bolesti Covid – 19, a koji žele da otkupe svoje vaučere Rajanera sada kada je Evropa otvorena za putovanja.\nKako bi proslavio ukidanje ograničenja putovanja i nastavak uspostavljanja naših letova iz Niša, Rajaner je u avgustu 2020. godine pokrenuo prodaju sedišta sa samo 25,99 evra za putovanja, koja se moraju rezervisati do četvrtka (18. juna) u ponoć. Budući da će ove neverovatno niske cene brzo porasti zbog interesovanjai, kupci bi trebalo da se prijave na www.ryanair.com i iskoiste ovu povoljnu priliku.”


Ekskluzivno: Trinki i Gavra na istoj klupi - KOS magazin\nEkskluzivno: Trinki i Gavra na istoj klupi\nČudni su putevi košarkaški…. Andrija Gavrilović i Andrea Trinkieri sede danas na klupama beogradskih večetih rivala, a pre 20 godina radili su zajedno u Olimpiji (danas Armani) iz Milana. Bili su pomoćnici Mariju Krespiju…\nKo je mogao da sanja da će dve decenije kasnije voditi Zvezdu i Partizan?\nBio je to “sivi period” istorije milanskog kluba, bez značajnih sponzora, nije bilo ni igraca… Četvrtfinale plejofa u prvenstvu bilo je uspeh nakon 13. mesta u regularnom delu sezone. Zanimljivo da je na početku te godine vlasnik kluba postao izvesni italijanski emigrant u Americi Paskvale Kaputo, a manjinski akcionar niko drugi nego Kobi Brajant! Njega je u klubu predstavljao otac Džo Brajant, legenda italijanske lige s kraja osamdesetih, kada se sa Prajom Dalipagicem i Oskarom Šmitom redovno borio za titulu najboljeg strelca lige.\nNi Kobi kao akcionar nije uspeo da vrati Olimpiju na staze slave, pa je tranzicija potrajala poduže: sve od perioda Boše Tanjevica i Bodiroge (kad je Stefanel Milano osvojio prvenstvo i Kup 1996). I dalje do epohe Đorđa Armanija, najpre sponzora a potom vlasnika kluba, koju je započeo Saša Đorđević kada je u svojoj poslednjoj sezoni igračke karijere 2004/05 doveo ekipu do finala plejofa fantastičnim partijama, a kasnije debitovao kao trener.\nMožda najveci uspeh Olimpije Milano krajem tih sumornih devedesetih je zapravo taj što su u njemu zajedno pekli zanat budući treneri Zvezde i Partizana, tada mladi stručnjaci (Gavrilović je imao 34, Trinkijeri 30), koji su prešli put od mlađih kategorija sve do prvog tima legendarnog kluba. Kasnije su se otisnuli u svet, radili u više zemalja, a evo ih sada u Beogradu na klupama beogradskih večitih rivala.\nStranicu sa ekipama Olimpije Milano, uključujući i sliku tima iz sezone 1999-2000 sa Trinkijerijem i Gavrilovićem na klupi možete videti na ovom linku:


POSETA DELEGACIJE SVETSKE VETERINARSKE ORGANIZACIJE\nBeograd, 15. decembar 2011.\nMinistar poljoprivrede, trgovine, šumarstva i vodoprivrede Dušan Petrović danas je primio delegaciju Svetske veterinarske organizacije – predsednika dr Fauzi Kehrida i neposrednog prethodnog predsednika dr Tjerd Jorna, u Vladi Republike Srbije sa kojima je razgovarao o stanju veterinarskog sistema u Srbiji i budućoj međusobnoj saradnji.\nBeograd, 14. decembar 2011.g.\nOTVOREN POGON NOVIH TEHNOLOGIJA "MDD GROUP" U KAĆU\nNovi Sad/Kać, 14. decembar 2011.\nPredsednik Vlade AP Vojvodine dr Bojan Pajtić otvorio je danas pogon novih tehnologija u okviru DOO "MDD Group", koji se nalazi u ataru Kaća, pored Novog Sada, na putu Novi Sad - Zrenjanin. Radi se o komori sa kontrolisanom atmosferom - ULO hladnjači, koja predstavlja najsavremeniji način za čuvanje voća i povrća. Skladištenjem proizvoda u ovim komorama obezbeđuje se znatno duži period čuvanja, pri čemu kvalitet proizvoda ostaje praktično nepromenjen.\nPRAZNIK RAKIJE U SENTI\nSenta, 14. decembar 2011.\nNa 11. međunarodnom „Nikoljdanskom festivalu rakije” u Senti specijalni žiri ocenio je 358 dospelih uzoraka i za više od polovinu rakija dodelio medalje.\nZavršna smotra ovog festivala priređuje se u subotu, 17. decembra u 10 časova, ispred i u Gradskoj kući u Senti.\nU Vranovu, mestu gde je osnovana prva zadruga u Srbiji\nPONOVO RADE ZADRUŽNI MAGACINI\nVranovo, 14. decembar 2011.\nZemljoradnička zadruga „Mihajlovac” iz Mihajlovac preuzela imovinu bivše zemljoradničke zadruge „Vranovo” i obnovila rad sa poljoprivrednicima Vranova.\nZAKON O ZADRUGAMA POČETKOM IDUĆE GODINE\nZemun, 13. decembar 2011.\nDruštvo agrarnih ekonomista Srbije danas je na savetovanju sa međunarodnim učešćem raspravljalo o stanju i perspektivi razvoja zadruga i zadrugarstva u našoj zemlji o neophodnim reformama u ovom sektoru.\nJAVNO PREDUZEĆE „NACIONALNI PARK FRUŠKA GORA“\n„NACIONALNI PARK FRUŠKA GORA“\nKONKURS ZA DODELU NOVINARSKE NAGRADE\n„FRUŠKA GORA 2011“\nKonkurs možete pogledati u celosti u dodatku.\n« first‹ previous…818819820821822823824825826…next ›last »


Kada je Partija izbacila iz članstva Milovana Đilasa, i kada je on to prihvatio kao sasvim životnu činjenicu, Josip Broz Tito se glasno pitao pred svojim drugovima - Bože, kako je moguće da Đido i dalje živi, a nije više član Partije?\nMožda, u to vreme, Titova dilema je i imala neki rezon.\nDanas je stanje duha u Srbiji mnogo gore.\nZa vreme Titove vladavine bilo je moguće i da oni koji nisu članovi Partije, a dobri su radnici, lekari, profesori, inženjeri, zauzmu značajna mesta u preduzećima, bankama, bolnicama, u diplomatiji, policiji...\nDanas, ako u Srbiji niste član neke stranke koja ima predstavnike u republičkom, ili pokrajinskom parlamentu, vaši životi, i životi vaših porodica, kao da ne postoje.\nSve parlamentarne stranke liče ko jaje jajetu. Na njihovom čelu je Vođa, nameran da strankom doživotno vlada, a svi ostali su sledbenici, sa manje ili više uticaja, u zavisnosti od sposobnosti udvaranja Vođi, i količini novca koji su opljačkali.\nU rukovodstvima parlamentarnih stranaka nema nijednog čoveka koji je u stranku ušao, a da je pre toga bio bogat čovek, sa tradicijom u preduzetništvu, da je pare stekao na legalan način.\nČlanstvo u gornjim strukturama partije znači zakonsku zaštitu od progona zbog pljačke, zloupotrebe službenog položaja... Parlamentarne stranke i njihove kase nedodirljive su za javnu kontrolu, kao blagajne verskih organizacija.\nPred ološem koji stoji na čelu najvećeg broja najuticajnijih stranaka, pred njihovim Vođama i njihovim seizima, mislećim, časnim, obrazovanim, i ljudima od ideje, svakako, nema mesta.\nOni ne mogu da pređu ni vrata opštinskih odbora ovih partija, jer ih već tu dočeka bašibozluk, kome je bavljenje politikom jedino zanimanje, bez alternative. Oni su spremni da se naguze, da se poture svojim Vođama, ili da im podvode sinove i kćeri, devojke, sestre...\nZa one koji danas nisu u rukovodnim strukturama političkih stranaka, u Srbiji nema života.\nSrpski predsednik, sateran u ćorsokak, pred katastrofom u koju ulazimo, poručio je građanima da su, u borbi protiv ekonomskog kolapsa, dobro došli svi misleći novinari, ekonomisti, stručnjaci.\nOn je cinično poručio da mišljenja ovih ljudi Vlada Srbije pomno proučava! Nije rekao da li to čini Vlada, kako bi ih pohapsila, i osujetila da ukazuju na nesreću koja nas čeka. Ili se, što je moguće, predsednik javno sprdao sa mislećim delom Srbije.\nNa televizijama, skoro bez izuzetka, mogu se pojaviti ''eksperti'' i funkcioneri koji su članovi najviših stranačkih organa, ili su miljenici Vođa, koji pomalo kritikuju ''postojeće stanje'', ali nikada ne dovodeći u pitanje ''dobre namere'' stranačkih Vođa, Vlade Srbije, ili njenog predsednika.\nSlično je i u vodećim medijima, a nezavisnih novina, takoreći, i nema, ili su i oni, kao i desetine hiljada mislećih, stručnih, umnih i sa vizijom intelektualaca, marginalizovani od vladajuće klike.\nOni koji znaju kako bi se iz krize, nemaštine i beznađa moglo izaći, danas umiru ćutke, usamljeni, popljuvani, postiđeni...\nIstorija Srbije, za ološ koji se nalazi u vrhovima parlamentarnih stranaka počinje od pre dvadeset godina. Svi ljudi, koji nisu u njihovom taboru su marginalizovani, sve vrednosti i osvojene slobode poništene...\nSa ovakvim ološem na vlasti, Srbija se, sigurno je, ne može održati ni kao država. Osim ako se sirota raja ne digne na ustanak, i pomlati svu tu gamad. U velikoj su zabludi oni koji misle da na čelo ustanika treba da stanu lideri opozicionih stranaka, ili vođe sindikata. Svi su oni iz istog lonca, sa istim merilima života, i takve misli im ne padaju na pamet.


BEOGRADPROTEST U BEOGRADU: Stotine migranata napravilo haos kod Autobuske stanice, zaustavili saobraćaj, napali radnike parka - Beograd24\nBEOGRADPROTEST U BEOGRADU: Stotine migranata napravilo haos kod Autobuske stanice, zaustavili saobraćaj, napali radnike parka\nAutor admin\t Objavljeno Oct 4, 2016\nGrupa migranata održala je protest kod Autobuske stanice u Beogradu zato što ne mogu da pređu granicu sa Mađarskom.\nMigranti su šetnjom po kolovozu blokirali saobraćaj nezadovoljni što ne mogu da pređu granicu sa Mađarskom. Do sukoba je došlo pošto je jedna grupa odbila da se pridruži protestu i odbije pomoć u hrani koju je dobila od Info parka.\nGrupa od oko 300 migranata zatim je pešice krenula preko Novog Beograda ka severu Srbije, a trenutno se nalazi u Zemunu gde ih prati policija.\nProtest je počeo oko 8.00 u parku kod autobuske stanice, a posle 9.00 jedan deo migranata odlučio je da pešice krene ka mađarskoj granici kako bi protestovali zbog protivljenja Mađarske da migrante slobodno pušta na svoju teritoriju.\nKako su agenciji Beta rekli u Info pultu na autobuskoj stanici, nakon nekog vremena grupa migranata je krenula ka granici, ali su se kod Nemanjine ulice okrenuli i vratili u park, gde su napali drugu grupu koja je ispred Info pulta čekala hranu.\n“Oni su se vratili i napali grupu koja je mirno stajala u parku jer nije htela da krene sa njima. Povređenih nema, ali je bilo veoma napeto. Policija je morala da interveniše i da ih razdvaja”, rekli su u Info pultu i dodali da su aktivisti nekih nevladinih organizacija “potpirili” migrante da krenu ka Mađarskoj.\nZbog tih dešavanja, Info pult je privremeno zatvoren, a biće ponovo otvoren u 13.00 kada će migrantima biti podeljen ručak.\nTrenutno, u parku i okolnim ulicama prisutna je policija, a zbog protesta saobraćaj u Karađorđevoj ulici privremeno je bio zaustavljen.\nNakon 17 godina: Počelo rušenje zgrade MUP-a u Kneza Miloša


Stevan Pletikosić - Kragujevac online - Sve o gradu na jednom mestu\nTrenutno se nalazite na strani: Slobodno vreme Kolumna Poznati Kragujevčani Stevan Pletikosić\nStreljaštvom je počeo da se bavi sa 10 godina. Prvu medalju je osvojio na Evropskom prvenstvu u Zagrebu 1989 godine. Na Svetskom prvenstvu 1991 postaje jedini junior koji ikada dolazi do maksimalnog rezultata od 600 krugova u disciplini MK pušta 50 metara u ležećem stavu. 1992 na Olimpijskim igrama u Barseloni je nastupio kao nezavisni učesnik, jer je Jugoslavija bila pod sanckijama. Tu osvaja bronzanu medalju u disciplini 50 m malokalibarska puška u ležećem stavu.\nNa Svetskom prvenstvu 1994 u Milanu se okitio srebrnom medaljom, a Jugoslovenski olimpijski komitet ga proglašava muškim sportistom godine. Na SP 2006 dolazi ponovo do srebra u istoj disciplini, ali u trostavu.\nNa jednom od takmičenja u Svetskom kupu 2008, u Rio de Žaneiru osvaja zlatnu medalju.\nRedovno nastupa na Olimpijskim igrama, ali nakon medalje, tek 2008 u Pekingu ostvaruje zapaženije rezultata, kada pored 10. i 11. mesta u dotatašnjim najuspešnijim disciplinama, dolazi do finala i konačnog sedmog mesta u disciplini vazdušna puška na 10 m.


Opšta migracija kvalifikovanih radnika u Australiju\nU određenim profesijama u Australiji postoji manjak kvalifikovanih radnika, pa se imigracija vrši u skladu sa potrebama. Osnovni uslov je da se vaša profesija nalazi na listi deficitarnih zanimanja u Australiji i da imate radno iskustvo u toj oblasti. Razvijena industrija i jaka ekonomija, dobro plaćeni poslovi i visok životni standard, svake godine privlače veliki broj kvalifikovanih radnika.\nUslov koji se mora ispuniti, da bi se podnela aplikacija za vize iz ove kategorije, je da se skupi 60 poena na testu bodova. Na broj bodova utiče više faktora - profesija, iskustvo, godine, znanje engleskog jezika... Mogu se ostvariti i dodatni poeni ukoliko imate diplomu neke od australijskih obrazovnih ustanova ili ukoliko imate rođake u Australiji.\nDovoljan broj poena na testu ne garantuje da ćete biti pozvani da aplicirate ili da će viza biti odobrena. Pre samog procesa apliciranja potrebno je da podnesete iskaz o interesovanju, gde objašnjavate zainteresovanost i želju da se vaš slučaj razmotri za vizu. Oni koji su najbolje rangirani biće pozvani da apliciraju.\nOve vize omogućavaju boravak i rad u Australiji na različite vremenske periode, u zavisnosti od toga za koju podklasu aplicirate.


Dobar otac nije onaj koji zarađuje puno novca, već onaj koji ne napušta svoju porodicu!!!!\nIzbirljivci: saveti za roditelje, kako prevazići ovaj period!!!\nNa koji način preboleti ovaj period i ubrzati prevazilaženje izbirljivosti, pokušaćemo da razjasnimo u ovom tekstu. Izbirljivost je vrlo česta pojava u periodu ranog predškolskog uzrasta.\nDeca uglavnom više vole majke...\nNekoliko istraživanja pokazalo je da deca ipak više vole svoje mame, a zahvaljujući ovoj anketi u to možete i da se uverite...\n10 životnih tajni koje su moja deca naučila od bake i deke! DRAGOCENI SAVETI!!!!!\nBilo da ste i vi vaše detinjstvo provodili u beskrajnoj igri sa bakom i dekom na selu, ili su vam oduvek nedostajali jer nikada niste imali čast da ih upoznate, činjenica je da su roditelji vaših roditelja potpuno nezamenljivi, izvori beskrajne mudrosti i životnog iskustva.


Građanske Inicijative | Održana prva Balkan Club konferencija u Nišu\n17 Feb Održana prva Balkan Club konferencija u Nišu\nU Nišu u organizaciju Centra za razvoj civilnih resursa Niš i Švajcarskog Nacionalnog Saveta Mladih (SNYC) od 12. do 14. februara održana je prva Baklan Club konferecija. Konferenciji je prisustvovalo 40 mladih donosioca odluka iz organizacija civilnog društva iz Srbije, Bosne i Hercegovine, Makedonije, Kosova, Crne Gore, Albanije, Moldavije i Švajcarske.\nBalkan Club je nova inicijativa organizacija civilnog društva sa ciljem da podstiče međukulturno razumevanje na Balkanu i u Moldaviji. Tema prve konferencije bila je „kulturološka različitost“, mladi su razmenili iskustva sa svojih aktivnosti i projekta, diskutovano je o modalitetima funkcionisanja mreže, problemima koje će mreža adresirati, planirane su potencijalne buduće aktivnosti koje će se koordinirano realizovati u svim zemljama.\nIz Građanskih incijativa konferenciji su prisustvovali mladi donosoci odluka iz lokalne kancelarije u Bujanovcu, predstavljeni su primeri dobrih praksi omladinskih projekata u multietničkim sredinama koje su sprovele Građanske inicijative i dosadašnja iskustva naših umrežavanja.\nNa kraju trodnevne konferencije mladi donosioci odluka iz OCD su se usaglasili i potpisali memorandum o saradnji, umrežavanju i budućim projektima/ aktinvostima koje će ova mreža preuzeti.\nPotpisivanjem memoranduma saradnja je ozvaničena, a očekuje se da u narednom periodu iz “Balkan Club” mreže proizađe veći broj regionalnih zajedničkih aktivnosti i projekata.


KРУШЕВАЦ - праћење градилишта | KRU�EVAC - construction updates - Page 45 - SkyscraperCity\nU pitanju je nemačka kompanija Kromberg & Schubert, za 15-ak dana bi trebao biti potpisan ugovor sa njima (u prilogu na 1:58)\nInače NEPI RIJL ESTEJT DOO i LIDL su kupili parcele na starom Aerodromu. NEPI (http://www.nepinvest.com) je vlasnik kragujevačke Plaze, jo� ne znam �ta će graditi na toj parceli (u prilogu o tome na 5:23)\nKonferencija za medije SNS: Obezbeđena sredstva za kompletno renoviranje Pionirskog parka\nNapominjući da je Srpska napredna stranka radila i da radi na podizanju životnog standarda svih građana Kruševca, portparolka Gradskog odbora Jovana Dunjić je sumirajući šta je sve prošle sedmice urađeno na redovnoj konferenciji za novinare ocenila da je najbitniji događaj za Kruševljane bilo otvaranje Zdravstvene stanice u Lazarici.\nOna istakla i da je na saobraćajnici Bovan – Pasjak započeta rekonstrukcija kolovoza u dužini od 3,8 kilometara koja će koštati 36 miliona dinara. Najavljeno je i da će biti urađeni i kanali i ivičnjaci, a podsećajući da su radovi na kružnom toku kod Starog aerodroma urađeni pre roka, Jovana Dunjić je napomenula da će za 11 miliona dinara naknadno biti postavljena najkvalitetnija zaštitna ograda.\nPodsećajući da je u MZ Veselin Nikolić početo infrastrukturno sređivanje istoimene ulice u dužini od 270 metara te da je vrednost radova 13 i po miliona dinara, portparolka Gradskog odbora Srpske napredne stranke istakla je i da su u Mesnoj zajednici Centar u Ulici Stevana Sinđelića za 22 miliona dinara počeli radovi na rekonstrukciji kolovoza i trotoara do Brajanove i Karadžićeve ulice ukupne dužine 442 metra.\nPored napomene da je Grad potpisao aneks Ugovora sa Direkcijom za urbanizam i izgradnju Srbije kojim je postao vlasnik 12 stanova a koje je ustupio Ministarstvu odbrane čime je u posed dobio Dom vojske, na konferencije za novinare kruševačkih naprednjaka rečeno je i da je član predsedništva stranke Bratislav Gašić obezbedio sredstva za kompletno renoviranje Pionirskog parka.\nFind More Posts by MilanKS\nGradonačelnik Kru�evca Dragi Nestorović odr�ao je sastanak sa menad�mentom kompanije �Bilding enerd�i�, Javnim komunalnim preduzećem �Gradska toplana� i predstavnicima konsultantske kuće o projektu bioenergane.\nBilo je reči o daljim koracima u realizaciji projekta italijanskog investitora, vrednog oko 26 miliona evra. Izgradnja bioenergane jedan je od najznačajnijih projekata grada Kru�evca, ne samo po obimu investicije već kao i dobar primer privatno � javnog partnerstva, čulo se ovom prilikom.\nInvestitor je na sastanku predlo�io trasu za budući toplovod koji će povezivati fabriku na bio masu sa Gradskom toplanom.\nTakođe, utvrđen je tekst Ugovora koji će biti potpisan sa Javnim preduzećem �Srbija�ume� , kojim se omogućava snabdevanje buduće bioenergane biomasom.\nIzgradnjom toplovoda, kru�evačka Gradska toplana snabdevaće se toplotnom energijom, koja će delimično zameniti kori�ćenje osnovnog energenta � uglja. Time će biti postignut efekat u�tede ovog energenta, očuvanje �ivotne sredine, ali i zapo�ljavanje novih lica.\nPrema planovima i trenutnoj dinamici aktivnosti, kako je objavljeno na sajtu grada Kru�evca, početak izgradnje toplovoda mo�emo očekivati u maju 2017. godine.\nBratislav Ga�ić na TV Kru�evac najavio potpisivanje ugovora sa firmom Kromberg end �ubert, ulaganja Kuper Tajersa i Henkel Merime, dogovor sa Tatrom o privatizaciji �14. oktobra�\nGostujući u emisiji �Razgovor s povodom� član predsedni�tva Srpske napredne stranke Bratislav Ga�ić apostrofirao je investiciona ulaganja u Kru�evcu u prethodnom periodu i rekonstrukciju infrastrukture. Najavio je potpisivanje ugovora sa nemačkom firmom Kromberg end �ubert, 21. oktobra kome će prisustvovati premijer Vučić, ulaganja KUPER TAJERSA i HENKEL MERIME, i dogovor sa če�kom tatrom o privatizaciji �14.-tog oktobra�.\nSva obećanja koja smo dali u predizbornoj kampanji, ispunićemo do kraja 2016-te naglasio je član predsedni�tva Srpske napredne stranke Bratislav Ga�ić u emisiji Televizije Kru�evac �Razgovor s povodom�. Najznačajnija ulaganja bila su u infrastrukturu. Sredstva od prodaje Aerodroma biće ulo�ena u saobraćajnice i sređivanje komunalne infrastrukture.\nNa ime 12 stanova u naselju Prnjavor ustupljenih Vojsci Srbije grad je dobio Dom Vojske u centru grada, koji će biti iskori�ten za kulturna de�avanja. Ga�ić je izneo podatak da su od početka godine Putevi Srbije u infrastrukturu grada ulo�ili 500 miliona dinara, a u cilju sređivanja saobraćaja u planu je podizanje tri javne gara�e.\nGa�ić je u emisiji rekao da je juče Univerzitet u Ni�u doneo odluku o formiranju Poljoprivrednog fakulteta u Kru�evcu,koji bi trebao da počne sa radom sledeće godine, i time je počelo ralizovanje plana da na� grad postane Univerzitetski grad. Najavio, je pored brojnih infrastrukturnih radova koji su u planu, zavr�etak Streli�ta na Bagdali, rekonstrukciju Borčevog stadiona u Bivolju i izgradnju kru�nog toka sa fontanom kod Dečijeg dispanzera.\nU Kru�evcu potpisan sporazum sa �Kromberg i �ubertom�, prisustvovali predsednik Nikolić i premijer Vučić\nPredsednik Vlade Srbije Aleksandar Vučić, predsednik Republike Tomislav Nikolić i ambasador SR Nemačke Aksel Ditman, prisustvovali su potpisivanju Sporazuma o izgradnji fabrike nemačkog investitora Kromberg i �ubert i Memoranduma o razumevanju između Grada Kru�evca i investitora Hansa Ota Kromberga.\nSvečano, u Mozaik sali grada Kru�evca potvrđen je dolazak prvog velikog investitora u Kru�evac. Ugovor o dodeli sredstava potpisali su ministar privrede u Vladi Sbije Goran Kne�evuć i vlasnik firme Kromberg i �ubert, Hans Oto Kronberg. Memorandum o razumevanju grada Kru�evca i nemačkog investitora potpisali su gradonačelnik Kru�evca Dragi Nestorović i direktori Kromberg i �uberta, Karsten Maljer i �eljko Matijević.\nKromberg i �ubert planira grinfild investiciju u Kru�evcu u pogonu veličine 21 hiljada kvadratnih metara, a u pogledu zapo�ljavanju to znači dve i po hiljade novih radnih mesta, rekao je vlasnik nemačke kompanije Hans Oto Kromberg.\nKromberg i �ubert je najveći proizvođač komponenti za automoblsku industriju u Evropi a potpisivanje ugovora sa ovom kompanijom je veliki dan za Kru�evac, Rasinski okrug i celu centranu Srbiju, rekao je predsednik Vlade Srbije Aleksandar Vučić.\nU ime domaćina grada Kru�evca, predstavnike nemačke kompanije i dr�avni i politički vrh Srbije pozdravio je gradonačelnik Dragi Nestorović.\nAmbasador Nemačke u Srbiji Aksel Diman istakoa je intenzivnu saradnju Sribje i Nemačke na na dr�avnom ali i ekonomskom nivou.\nZavr�nu reč na svečanom skupu dao je predsednik Srbije Tomislav Nikolić, nagla�avajući dobrobit koju će srpski narod imati u saradnji sa nemačkim.\nKromberg i �ubert je nemačka porodična kompanija iz industrije automoboliskih komponenti i vodeći globalni dobavljač kablovkih sistema i proizvoda tehnologije brizganja. Kompanija ima uspe�nu istoriju dugu vi�e od 115 godina sa vi�e od 40 hiljada zaposlenih na 30 lokacija �irom sveta.\nOctober 23rd, 2016, 12:05 PM\nU okviru druge faze radova na rekonstrukciji Sinđelićeve ulice u Kruševcu, ovih dana radi se kolovoz i trotoari sa obe strane ulice kod spajanja sa Brijanovom.\nU toku je i rekonstrukcija parkinga sa desne strane u Sinđelićevoj, a radovi će biti završeni do kraja meseca. Treća faza podrazumeva rekonstrukciju dela Brijanove prema Autobuskoj stanici i parkinga prema Karadžićevoj. Ukupna vrednost radova koji su počeli 1. septembra je 23 miliona dinara. Radove izvodi Kruševac put.\nLast edited by Billy_ks; October 23rd, 2016 at 12:13 PM.


Astrology Srbija - moda, lepota, lifestyle, horoskop... - 15 kaputa sa leopard printom koje volimo ove zime - donnasfreeastrology.info\nMODA MORE / donnasfreeastrology / 15 kaputa sa leopard printom koje volimo ove zime\n15 kaputa sa leopard printom koje volimo ove zime\nIako su januarski dani topli, svi ćemo „zaglaviti“ u našim zimskim kaputima u doglednoj budućnosti.\nPredlažemo da za ovu zimu nabavite kaput ili bundu sa leopard desenom koji je odlična alternativa jednostavnim crnim ili teget kaputima. Leopard kaputi su veliku popularnost doživeli tokom šezdesetih godina. Popularne dame tog vremena su znale da kombinuju ove kapute na veoma originalne načine, a oni se do danas nalaze na modnoj sceni.\n„It“ devojke nove generacije uz leopard kapute kreiraju upečatljive autfite. One znaju da je kaput sa ovim divljim otiskom savršen način da transformišu svoj klasičan ili šik izgled. Plavuše bi trebalo da odaberu svetlije dizajne i suptilnije otiske, dok crnkama i brinetama odlično pristaju i složeniji stilovi.\nNa Instagramu možete pronaći bezbroj predloga kako kombinovati kaput sa leopard otiskom. Popularne trendseterke leopard kapute i bunde nose u kombinaciji sa smirenom odećom u neutralnim tonovima, ali takođe hrabro eksperimentišu sa jarkim bojama i otiscima.\nImamo za vas 15 kaputa sa leopard printom u koje vredi investirati ove zime, i nekoliko predloga kako ih možete kombinovati i izgledati trendi.


► Opozicija: Sednica parlamenta farsa i predstava demokratije\n20.03.2019 | 11:54h ► 12:10h Beograd\n"Ovo je fingiranje debate i dijaloga u parlamentu. Očigledno da je potrebno napraviti ovaku predstavu u danima kada se hapse dece koja pokazuju nezadovoljstvo kako funckioniše ova država i kako su uskraćene slobode", kazao je Ćirić.\n"I to je efekat našeg bojkota, počeli su da čitaju naše zakone i sada ih koriste kao svoje", ocenio je Ćirić.\nŠefica poslaničke grupe Nova Srbija - Pokret za spas Srbije Sanda Rašković Ivić rekla je da je svrha sednice "apsolutno ruženje opozicije".\n"Ova sednca ima za cilj da pokaže kako opozicije ima u parlamentu i da ih podeli na onu podobnu koja sedi u sali i na onu nepodobnu koja održava paraleleni parlament u holu i podržava građanske proteste", rekla je ona.\n"Nemamo pravo da dajemo privid ovom parlamentu u zemlji gde se hapse učenici", kazao je Jovanović.\nPoslanik Dveri Dragan Vesović kazao je da će ta poslanička grupa nastaviti bojkot "farsičnog parlamenta".\n"Pitanje je da li će RTS preneti naše obraćanje u holu, a znam da će izvrgavanje ruglu parlamenta sigurno preneti", rekao je Vesović.\nOpozicija oko SzS oprečno o presudi Radovanu Karadžiću\nPoslanik Dveri Dragan Vesović rekao je novinarima u skupštinskom holu da taj pokret nikada ne bi pristao da izručuje Srbe "lažnom Haškom tribunalu".\n"Ako treba da se sprovodu procesi, mi imamo institucije u zemlji", dodao je Vesović odgovarajući na pitanja novinara.\nŠefica poslaničke grupe Nova Srbija - Pokret za spas Srbije Sanda Rašković Ivić rekla da je Haški tribunal u svom radu pokazao "dvostruke aršine". "Ako imamo presude samo srpskim generalima, tu regionalnog pomirenja nema", rekla je ona.\nRašković Ivić je ocenila i da je Srpska napredna stranka "imala sreću" da stupi na vlast kada je haško poglavlje završeno. "Sećamo se kada je predsednik (Srbije Aleksandar Vučić) prelepio naziv Bulevara Zorana Đinđića u Bulevar Ratka Mladića", rekla je Rašković Ivić.\n"Sačekaćemo presudu pa ćemo videti", rekao je Ćirić.


Makalister: Srbija i EU bliske, ali po pitanju Rusije... - 19.10.2016, Sputnik Srbija\nIzvestilac Evropskog parlamenta za Srbiju Dejvid Makalister izjavio je da razume tesne veze Srbije sa Rusijom, da poštuje odluku Srbije da se ne pridruži... 19.10.2016, Sputnik Srbija\npolitika, vesti, dejvid mekalister\n„Srbija je po mnogim pitanjima veoma bliska sa EU, ali po pitanju Rusije postoje razlike“, rekao je Makalister za Tanjug.\nOn je podsetio na činjenicu da Poglavlje 31 u okviru pristupnih pregovora predviđa da svaka zemlja koja želi da postane članica mora, korak po korak, da harmonizuje spoljnu i bezbednosnu politiku sa EU.\n„Srbija je do sada imala visok stepen harmonizacije sa politikom EU. Posebno bih pohvalio srpski doprinos u vojnim misijama EU“, rekao je Makalister.\n„Poštujem odluku Srbije, ali ona mora da zna da je EU jedinstvena“, naglasio je Makalister.\nOn je izrazio uverenje da srpsko-ruski odnosi mogu biti most da se ponovo dođe do boljih odnosa EU i Moskve.\nZapad očekuje od Rusije da bude svesna svoje odgovornosti u Siriji, „gde smo suočeni sa najvećom humanitarnom tragedijom od Drugog svetskog rata“ i da, u skladu s tim, doprinese zaustavljanju masakra nedužnog stanovništva, istakao je Makalister.\n„Mi smo zbog toga stalno spremni na dijalog sa Rusijom, ali uz poštovanje međunarodnih vrednosti“, kazao je on.\nMakalister je izrazio nadu da će EU poći za rukom da i po tom pitanju dođe do harmonizacije politike.


Studentski parlament poziva premijera i Vladu da pronađu drugo rješenje za privremeni izolatorij, s obzirom da su studentski domovi već korišteni u tu svrhu\nDom se pretvara u izolatorij\nNakon što je javnost obaviještena da će studentski domovi ponovo biti rezervisani za potrebe izolatorija, veliki broj studenata nam se javlja negodujući zbog činjenice da bi njihove sobe mogle ponovo postati smještaj za pacijente oboljele od koronavirusa.\nOvim putem tražimo od premijera Kantona Sarajevo gospodina Nenadića i Vlade da odustanu od izuzimanja studentskog doma u svrhu izolatorija, te da pronađu drugo adekvatno rješenje, a sigurni smo da ima i drugih objekata koji mogu poslužiti u tu svrhu. Nažalost, čini nam se da se vlasti sjete studentskih domova samo u momentima kada su te prostorije potrebne u kriznim situacijama, a kada studenti tu borave ne postoji interes, uzimajući u obzir činjenicu u kakvim uslovima studenti žive.\nStudentski parlament poziva premijera i Vladu da pronađu drugo rješenje za privremeni izolatorij, s obzirom da su studentski domovi već korišteni u tu svrhu, te da su studenti izbačeni na jako ružan način. Također, za studente nekih falulteta ispiti u septembarskom ispitnom roku će biti organizirani u učionici, te im je potreban smještaj u domovima kako bi spremali i polagali ispite, jer se radi uglavnom o našim kolegama koji dolaze iz daljih sredina.\nOčekivan povratak studenata u studentske domove je polovinom septembra, a ukoliko do tada objekti studentskih domova ne budu u mogućnosti primiti naše kolege, u tom slučaju ćemo organizovati proteste i svoja prava tražiti na ulici.\nBjelave Studetnski dom Izolatorij\nMulaibrahimović: Sve osobe u karantinu na Bjelavama imaju validna rješenja


Ludilo u Turskoj: Doguš u pregovorima sa Fenerom, Darušafaka postaje filijala? - Pokazivač\nLudilo u Turskoj: Doguš u pregovorima sa Fenerom, Darušafaka postaje filijala?\nJasno je da Darušafaka naredne sezone neće biti član Evrolige, a njeno mesto popuniće četvrta najbolja ekipa iz Španije.\nI pored dobrih rezultata koje turski tim beleži u najboljem takmičenju Evrope, jasno je da će se ulaganja u ekipu smanjiti već na kraju sezone. Poznati novinar, Dejvid Pik, objavio je na svom Twitteru vest da je jedan od glavnih sponzora Evrolige – Doguš grup, u pregovorima sa ekipom Fenera. Pa bi ih, ako bi do saradnje došlo, od naredne sezone mogli načiniti i najbogatijim klubom na kontinentu ikada!\nTakođe navodi da bi i jedan od lidera ekipe zelenih, Vil Klajburn, od leta mogao postati igrač vicešampiona Evrope kao zamena za Peru Antića.\nA šta će biti sa Darušafakom?\nDarušafaka bi dalje funkcionisanje nastavila kao standardna Evrokup ekipa, boreći se za najviši plasman u drugom najboljem takmičenju u Evropi. Nagoveštava se da bi samim tim postala i nešto nalik filijali Fenerbahčea.\nSve informacije po pitanju sponzorstva Doguš grupa očekuju se da će biti poznate već na kraju ove sezone.\nPrethodni tekstSvetlana Panić: U inat smrti


Počela gradnja Moravskog koridora | Predsednik Republike Srbije\n15.12.2019. - 14:07\nPredsednik Republike Srbije Aleksandar Vučić rekao je danas, na svečanom obeležavanju početka radova na Moravskom koridoru, da je ponosan na sve što je do sada urađeno.\nCeremonijom u mestu Jasika, u blizini Kruševca, počeli su radovi na izgradnji auto-puta Pojate-Preljina, koji će povezati koridore 10 i 11, odnosno pola miliona ljudi koji žive u centralnoj Srbiji. Izgradnja te saobraćajnice počela je samo devet dana po potpisivanju ugovora o izgradnji Moravskog koridora sa kompanijom "Behtel Enka".\n„Svuda ćemo moći da idemo auto-putem", kazao je predsednik Vučić otvarajući radove na Moravskom koridoru, kojem su prisustvovali ambasadori SAD, Velike Britanije i Turske, Entoni Godfri, Šan Meklaud i Tanžu Bilgič.\nMoravski koridor gradiće se u dužini od 112,3 kilometra, a povezaće sve veće gradove centralne Srbije – Čačak, Kraljevo, Vrnjačku Banju, Trstenik, Kruševac, Stalać i Ćićevac, kao i Koridor 10 i auto-put "Miloš Veliki" (Koridor 11).\nPredsednik Vučić je rekao da će za dve godine biti završena deonica od Pojata do Kruševca, za tri godine Čačak-Kraljevo, a za četiri godine kompletan auto-put.\n„Srbija će tako za četiri godine imati kompletno završen Moravski koridor od Pojata do Preljine, najmoderniji i najširi auto-put u zemlji“, najavio je on.\nPredsednik Vučić se zahvalio građanima što su verovali u svoju zemlji i pokazali da kada radimo vredno i zajedno možemo da menjamo sebe i promenimo našu današnjicu i budućnost, kao i da nema ništa veličanstvenije od toga.\nPredsednik Vučić ističe da će Moravski koridor rešiti trajno i pitanje poplava pošto će biti regulisane reke, tako da građani Sirče, Adrana i drugih mesta više neće živeti u strahu.\n„Više neće morati da se plaše za svoje kuće i fabrike i svoju decu“, poručio je predsednik Vučić.\nOn je naglasio da Moravski koridor donosi najmoderniju tehnologiju i biće najširi auto-put od 30 metara i objasnio da digitalni auto-put znači da će građani imati na auto-putu digitalne znakove i obeveštenja gde su eventualno gužve, udesi, gde je klizavo i sve druge informacije, što će dosta podići bezbednost saobraćaja.\n"Takve puteve gradi Srbija danas", naglasio je predsednik.\nPredsednik Vučić je istakao da se samo novim auto-putevima i fabrikama i mladi mogu zadržati u Srbiji, kao i vratiti oni koji su već otišli i da je najvažnije da se u Srbiju vrati život koji smo počeli da gubimo od devedesetih godina.\nPredsednik je naglasio da investitori neće da dođu u Srbiju tamo gde nema auto-puta te da su dve velike fabrike došle u Kraljevo tek kada im je obećano da će se graditi auto-put.\nOn je kazao da je u Kruševcu kompanija Kromberg Šubert zaposlila 1.500 ljudi i dodao da će biti još mnogo takvih fabrika.\n"To menja lice Srbije, mi vidimo i možemo da razumemo da imamo dovoljno snage da sebe promenimo i da svoju zemlju promenimo. Nećemo da nam Srbija nestaje. Hoćemo da bude puno dece, a ne da slušamo kako svi odlaze. Ovo je za vas i vašu decu i našu Srbiju, čestitam svima koji će da rade, posebno čestitam radnicima i svima koji će ovaj veliki poduhvat da izvedu", zaključio je predsednik Vučić.\n„Moravski koridor će imati važan i masivan sistem za odbranu od poplava, ovo je prvi put da će biti izgrađen ovakav sistem na Balkanu", istakao je on.